Διδυμομανούλες 2021 - Σελίδα 69 - Πολύδημη Κύηση - Mammyland\n@Nefeliap @Antelopeκορίτσια είχατε γιατρο? Πως είστε?\nΕγώ καλά είμαι αλλά δεν πήγα τελικά γιατρό. Την άλλη Δευτέρα που θα ειμαι 34. Εκτός απροόπτου φυσικά. Δεν ανησυχεί για τα μωρά γιατι δεν έδειξαν κανένα πρόβλημα στο ντόπλερ. Κι εγώ δεν έχω ούτε συσπάσεις, ούτε πίεση, ούτε ζάχαρο ούτε κάτι άλλο που θα μας έκανε να τα πάρουμε νωρίτερα. Οπότε λέει θέλει να κερδίσουμε όσο χρόνο μας επιτρέπει ο τράχηλος. Προσπαθώ να του έχω εμπιστοσύνη γιατί αλλιώς θα τρελαθώ όσο σκέφτομαι ότι θα έχουν περάσει 4 εβδομάδες που δεν θα τα έχουμε δει. Ευτυχώς που κάνουν πολύ αισθητή την παρουσία τους με τις κινήσεις κι ηρεμώ.\nΗ @Evi 89 Επίσης θα έχει νέα λογικά. Μπορεί και να έκλεισε ημ/νια!\nΕσύ πως εισαι; Πόσο ακόμα λες να αντέξεις;\nΚορίτσια μου πως ειστε?? 26+6 εγώ σήμερα, είχαμε γιατρο την Παρασκευή. Μια χαρά οι μικρές, 800γρ , μαζί πανε.. Είναι καλές??\nΤράχηλο 35, κ ο πλακουντας τα ίδια, χαμηλά Μ πε δεν είναι ακριβώς πάνω στον τράχηλο λιγάκι δίπλα του. Αλλά η μικρή έχει κάτσει έτσι κ τον κουτουλαει. Είναι δυνατόν? 🤣 πφφφ.. Όπως κ να έχει καναπέ είμαι με προσοχη..\nΒγήκε κ η καμπυλη πολυ καλη, εντός ορίων όλα.. 🙏🙏\nΓεια σου @Antelope ! Δεν έχω πολλά νέα! Οπως ειπες δεν εχω ουτε πίεση, ουτε ζάχαρο, ουτε συσπάσεις οποτε προχωράμε. Ο τράχηλος 3,1. Χθες ημουν 33+5 και τα μωρα είναι 2100 και 2187. Αυτή με βλεπει για 36 έτσι οπως πάω και μου λεει μέχρι 37 αν πας κλπ κλπ. Λεω από μέσα μου ναι σιγα μην φτάσω πέρα απο τις 36. Ειπαμε πάω καλά, αλλά δεν ξέρω αν αντέξω τα θηρία μέσα μου. Κουνιουνται όλη μερα και βαράνε και ποναει κιολας.. αύριο πάω για κορδέλα. Αυτά τα νεότερα! Και συ όλα καλα ε; Προχωράς άνετα;\nστις πριν 5 ώρες, ο/η Magaiver είπε:\nΣημερα θα πηγαινα ,αλλα μου το αλλαξε για τη πεμπτη που θα ειμαι 36 ακριβως..οποτε πεμπτη θα κανω το καρδιοτοκογραφημα κ τον απλο κοιλιακο να δουμε τι γινεται..ολα καλά γενικως τα ιδια ,κοιλια τεραστια ,5 βηματα κ λαχάνιασμα ,3 φορες τη νυχτα στο τσακ προλαβαινω τη τουαλετα.κατα τα αλλα ουτε πονακια ,ουτε συσπασεις κ οχι πολυ ορεξη για φαγητο..\nστις πριν 56 λεπτά, ο/η Antelope είπε:\nΣου είπε να μην πας λόγω τραχήλου?Για να είσαι ξαπλωμένη και να μην ταλαιπωρηθείς? Λογικό να θες να τα δεις πάντως.. Και εμένα χθές δεν μου τα μέτρησα οι μπάσταρδοι στο νοσοκομείο και στεναχωρήθηκα πάρα πολύ. Μόνο Doppler κάνανε για να δούνε τη ροή και το αμνιακο είδαν. Δεν έχει νόημα λέει κάθε βδομάδα να τα μετράνε.. Οπότε δεν ξέρω πόσο μεγάλωσαν από την προηγούμενη εβδομάδα..\nΠόσο διαφορετική αντιμετώπιση πάντως οι γιατροί.. Εμένα θέλουν να περπατώ.. Και χθές περπατούσα ανέβαινα σκαλες 4 ώρες ήμουν στο νοσοκομείο πάνω κάτω.. Τρελή κούραση μιλάμε. Αύριο γίνομαι 36+0 και ελπίζω να γεννήσω αυτή την εβδομάδα. Δεν αντέχω άλλο. Δεν μπορώ να αναπνεύσω καθόλου. Το βάρος μου δεν ανεβαίνει με τίποτα. Δεν γίνεται να πάμε για την άλλη εβδομάδα. Είναι πάρα πολύ.\nΓενικά αισθάνεσαι καλα?\nστις πριν 38 λεπτά, ο/η Nefeliap είπε:\nΤα πας περίφημα εσύ πραγματικά!!! Αφού πας μόνη σου τουαλέτα πραγματικά σε θαυμάζω. Εμένα με σηκώνει ο άντρας μου για να πάω τουαλέτα και φοράω και σερβιέτα για να είμαι σίγουρη ότι δεν θα φύγει τίποτα. Βέβαια πλέον επειδή μου έχουν κόψει και το νερό δεν κατουράω κιόλας.. 3 φορές την μέρα μαξ.\nΑντε με το καλό να πας να δούνε τα μωράκια και λογικά θα σου δώσει και ημερομηνια κιόλας!\nΜου είπε ότι δεν χρειάζεται να τα δούμε, δεν έχουμε κάποια ένδειξη ότι δεν αναπτύσσονται καλά. Και άρα να μην ξεσηκωθώ να παω να μπλέξω στην κίνηση να περιμένω τόση ώρα κλπ. Αλλά γενικά με θέλει σε ακινησία και μου κάνει εντύπωση γιατί στην αρχή στις θεωρητικές συζητήσεις έλεγε ότι δεν προσφέρει κάτι και είναι ξεπερασμένες μέθοδοι να βάζουν τις γυναίκες μήνες στο κρεβάτι. Μπορεί και να φοβάται λίγο εμένα γιατί στην προηγούμενη εγκυμοσύνη ήμουν υπερδραστήρια και του ζητούσα συνέχεια βεβαιώσεις για γυμναστήρια, κολυμβητήριο, να παω για ορειβασία και πολλά άλλα. Οπότε σου λέει, αυτή δεν κρατιέται, κάτσε να βάλω πιο αυστηρές απαγορεύσεις χαχα. Βέβαια μου το είχε πει εξαρχής ότι η δίδυμη κύηση όσο τέλεια και να πάει δεν είναι για πολλά και κοινώς να ξεχάσω αυτά που ήξερα.\nΑχ κορίτσια εσείς που περνάτε τόσα, αν αποφασίσετε να κάνετε κι άλλο παιδάκι μετά θα σας φανεί περίπατος!\nΕυτυχώς είμαι μια χαρά, όπως η @Nefeliap η συχνουρια είναι το μεγάλο πρόβλημα και η κοιλιά που λόγω όγκου δεν με αφήνει να κάνω πολλά. Αλλά δεν κάνω και τίποτα σπουδαίο όποτε κομπλέ. Είμαστε power κι εμείς οι 40αρες χαχα!\nΔηλαδή σε εσένα ισχύει το πλάνο για 38 εβδομάδες; δεν άλλαξε κάτι ε;\nΤο φαντάζομαι ότι με το ένα μωρό είναι τόσο πιο εύκολα.. Τις έβλεπα χθες εκεί στο νοσοκομείο όλες χαλαρές και μου φαινόταν τόσο περίεργο. Σκυβανε κινούνταν με ευκολία κάθονταν 90 μοίρες.. Εγώ δεν μπορώ χωρίς μαξιλάρι στην πλάτη με τίποτα. Δεν μπορώ να κάτσω για πάνω από λίγα λεπτά στην καρέκλα και ειδικά κάθετα με τίποτα! Μόνο με κλίση γίνεται..\nΤην τόση ακινησία που σου κανει εσένα δεν την περίμενα η αλήθεια είναι.. Αλλά δουλεύει! Οπότε μια χαρά παει 😊\nΑυτή η Ισπανίδα γιατρός μου είπε ότι κατάλαβαινει ότι δεν είναι λογικό για ένα τόσο μικρόσωμο άτομο σαν εμένα να φτάσει μέχρι 38η εβδομάδα. Οπότε μου είπε ότι εάν νιώσω μεγαλύτερη δυσφορία από ο,τι ένιωθα χθες να της στείλω email να δούμε πως θα το κανονίσουμε νωρίτερα. Ήδη οι παλμοί μου φτάνουν 120 μόλις τρώω.. Όμως δυστυχώς έτσι από μόνη της η γιατρός δεν μπορεί να πάρει την πρωτοβουλία να το αλλάξει το ραντεβού. Δεν είναι δηλαδή στην δικαιοδοσία της. Πρέπει να ακολουθήσει τους κανόνες του νοσοκομείου βάσει πρωτοκόλλου κλπ.. Γιατί θα της πούνε γιατί να την προγραμματισες νωρίτερα? Τι έχει? Δυσφορία στα δίδυμα έχουν οι περισσότερες.. Άστα δεν βγάζεις άκρη. Αφού λέμε με τον άντρα μου να πάμε πχ την Πέμπτη ή την Παρασκευή και να πούμε ότι έχω ανεβάσει πίεση και παλμούς και αισθάνομαι χάλια τουλάχιστον να με κρατήσουν εκεί και ίσως έτσι το οργανώσουν άμεσα..\nΣε ενοχλεί πλέον η κοιλιά και εσένα εε? Μεγάλωσαν τα μικρούλια! Καλό είναι αυτό!!!\n@Magaiver το βρήκα τι θα κάνεις! Θα πηγαίνεις κάθε μέρα στα επείγοντα ότι δεν αισθάνεσαι καλά (που δεν θα ειναι και ψεμα) μέχρι να βαρεθούν να σε βλεπουν και να σε βάλουν για καισαρική!\nΟύτως ή άλλως δεν είναι ψέμματα. Ειλικρινά δεν αντέχω. Από μέρα σε μέρα το πάω να δω πόσο θα βγει ακόμα..\nστις πριν 21 ώρες, ο/η lactaki είπε:\nΠολύ καλά όλα άρα!!! Συνεχίζεις έτσι συντηρητικα άρα φαντάζομαι και ελπίζουμε να μην πέσει από την μικρή πιο πολύ βάρος και πλακώνει τον πλακούντα. Ίσως να αλλάξει και θέση. Είναι νωρίς ακόμα και μπορούν ακόμα να κουνιούνται τα μωρά!\nΕτσι πιστευω πως μπορεί να αλλάξουν θέση ακόμα, υπάρχει χώρος 😅😅 θα δείξει.. Όπως το είπες συνεχίζω συντηρητικά κ με ηρεμία.. Δευτέρα έχω ξανά στο γιατρό του νοσοκομείου υπερηχο.. Εσυ εισαι καλα??\nΝαι σίγουρα υπάρχει χώρος. Μέχρι 29η εβδομάδα σίγουρα υπάρχει περιθώριο! Ελπίζω να αναδιαταχθούν😊\nΕγώ δύσκολα.. Τη βγάζω δεν τη βγάζω σήμερα. Είχα συσπασεις για κανένα 2ωρο στις 6 τα ξημερώματα και μετα σταμάτησαν. Πλησιάζει η ώρα το νιώθω. Απλά δεν θέλω να πάω στο νοσοκομείο πολύ νωρίτερα γιατί θα με στείλουν σπίτι και θα ταλαιπωρηθω αδίκως. Λόγω κορονοιου ειδικά εάν δεν πάω με συσπασεις και πόνους δεν θα με κρατήσουν..\nστις πριν 32 λεπτά, ο/η Magaiver είπε:\nΑμαν κ αυτοί πια.. Ναι πλησιαζει η ώρα να τα παρεις αγκαλιτσα, έφθασες πλεον στο τέλος της διαδρομής κ ολα θα πάνε καλά!! 🌈🙏❤😍\nΝαι!!! Σήμερα είμαι 36+0 οπότε είναι καλοδεχούμενα όποτε αποφασίσουν να έρθουν δεν έχει νόημα να σταματήσουμε τον τοκετό. Θα σας γράψω!\nΈτοιμα είναι τα παιδάκια σου 🤗\nΟι συσπάσεις ήταν δυνατές; Το τοκολυτικό το συνεχίζεις;\nΠάντως πολύ καλό που υπάρχει και η Ισπανίδα γιατρός κι ας μην μπορεί να κάνει πολλά. Να νιώθεις ρε παιδί μου ότι υπάρχει ένας άνθρωπος που σε καταλαβαίνει!\nΕσύ δηλαδή θα πας στο νοσοκομείο και θα σε αναλάβει όποιος έχει βάρδια εκείνη την ωρα; Δεν έχεις δικό σου γιατρό;\nΔεν εχεις δικαίωμα να διαλέξεις μαιευτήρα όπως στα δημόσια στην Ελλάδα. Μόνο γυναικολόγο για την παρακολούθηση της κύησης μπορείς να διαλέξεις. Όμως αυτοί οι γυναικολόγοι δεν ξεγεννουν.\nΗ μαία η Ελληνίδα που έχω βρει μας είπε ότι στο παρελθόν υπήρχαν μαιευτήρες που τους έβρισκες έξω σε αναλαμβαναν και σε ξεγεννουσαν στα νοσοκομεία. Όμως οι ασφαλιστικές εταιρείες τους υποχρέωσαν για να το κάνουν αυτό να πληρώνουν ένα εξωφρενικά τεράστιο πόσο κάθε χρονο (τύπου 100.000) και σταμάτησαν όλοι. Επίσης εάν έχεις ιδιωτική ασφάλεια μπορείς να ζητήσεις να σε χειρουργήσει αυτό που λένε στην Γερμανία Uberartzt δηλαδή αρχιγιατρος. Εάν έχεις απλή ασφάλεια (αντίστοιχη του ΕΟΠΥΥ σκέψου) σε χειρουργεί αυτό που λένε Facharzt δηλαδή γιατρός με ειδίκευση. Δηλαδή ποτέ δεν σου κάνει την καισαρική πχ νέος γιατρός ειδικευομένος παρόλο που μπορεί να παρεβρισκεται στο χειρουργείο για να βλέπει και να μαθαίνει. Για μένα είναι καλύτερο εντέλει να σε αναλαβει ο Fachartz καθώς αντιμετώπιζει καθημερινά παρά πολλά περιστατικά ενώ ο Uberartz συνήθως ειναι πολύ μεγάλος σε ηλικία και δεν είναι πλέον τόσο συχνά στα χειρουργεία. Οπότε γιαυτό και εγώ δεν έχω κάνει ιδιωτική ασφάλεια. Επίσης εάν κάνεις ιδιωτικη ασφάλεια μετά δεν σε ξαναδεχεται ποτέ πίσω το δημόσιο δηλαδή ο αντίστοιχος ΕΟΠΥΥ. Είναι για μένα πολύ μπερδεμένο το σύστημα υγείας με τις ασφαλιστικές εταιρειες. Κάπως έτσι θέλουν να το κάνουν και στην Ελλάδα αλλά μέχρι τώρα ευτυχώς δεν έχει επιβληθεί. Εννοείται φακελάκια σε δημόσιο νοσοκομειο ούτε για πλάκα. Κανένας γιατρός δεν επιτρέπεται να πάρει χρήματα για να σε χειρουργησει προσωπικά.\nΕλπίζω να κατάλαβες την πολύπλοκοτητα της κατάστασης.. Ευτυχώς αυτή η Ισπανίδα με καταλαβαίνει ναι καθώς και σε αυτή ξενίζουν πολλά που έχουν εδώ στο σύστημα. Παράδειγματος χάρη πριν μπεις για χειρουργείο σου λένε τα χειρότερα και πρέπει να υπογράψεις ότι συμφωνείς. Ώστε εάν γίνει ζημιά σε κάποιο από τα όργανα σου να μην μπορείς να κάνεις μήνυση.. Και ειναι εντελώς φρικιαστικα αυτά που ακούς. Δηλαδή σου λένε πχ ότι στην καισαρική μπορεί να αναγκαστούν να σου βγάλουν όλη τη μήτρα ή αλλά πράγματα που συμβαίνουν με απειροελάχιστες πιθανοτητες αλλά θέλουν να έχεις υπογράψει ότι σε ενημέρωσαν και τα γνώριζες. Και στην Ελλάδα νομίζω ισχύει αυτό αλλά δεν είναι τόσο σκληροί. Δηλαδή δεν σου λένε λίγο πριν χειρουργηθείς ότι μπορει να πεθάνεις παρόλο που υπάρχει ίσως και αυτή η πιθανοτητα καθώς ένα χειρουργείο δεν παυει να εγκυμονεί κινδύνους. Κατάλαβες με το σεντόνι που εγραψα τι συμβαίνει εδώ? Αντε ηρέμησε δηλαδή εάν δεις εδώ και δεν είσαι Γερμανός να το έχεις συνηθίσει αυτό το σύστημα..\nΗ Ισπανίδα στην περιδεση μου το είχε πει ότι όλα αυτά που υπέγραψα είναι καταστροφολογιες και τίποτα δεν θα συμβεί. Αλλά ο Γερμανός πχ που με ενημερώσε για τις διαδικασίες μου είπε ότι μπορεί να πεθάνει το μωρό αφού θα σπρώξει το σάκο μέσα στη μήτρα και μπορει να το σπάσει ο γιατρός. Σκέψου τι κλάμα έριξα.. Γιατί πρέπει να ξέρω αυτή την πιθανότητα?\nΌχι το τοκολυτικο το σταμάτησα. Βέβαια θεωρούν ότι το τοκολυτικο σε τόσο μικρή δόση λειτουργεί σαν πλασιμπο και δεν μπορεί να σταματήσει τον τοκετό. Τώρα αυτό όποιος θέλει το πιστεύει.. Από τη μια μου φαίνεται λογικο ότι δεν γίνεται ένα χάπακι (που κοστίζει 3 ευρώ το κουτί) να σταματήσει κάτι τόσο δυνατό όσο ο τοκετός. Από την άλλη πολλά χρόνια χρησιμοποιειται η τοκολυση ακόμα και προληπτικά στο σπιτι. Εσύ τι γνώμη έχεις?\nΕχει μια λογική παντως αυτο το συστημα. Εχω και μια φιλη γιατρό στη Γερμανία που λεει δεν θα μπορούσε να δουλέψει σε ελληνικό νοσοκομείο μετά από τόσα χρόνια σε Γερμανικό. Εμένα θα με τρόμαζε αυτή η ψυχρότητα με την οποία σου λένε τα χειρότερα! Πάντως και στην Ελλάδα υπογράφεις πριν από χειρουργείο κάτι και είναι όλοι καλυμμένοι για αστική ευθύνη. Τουλάχιστον στην υστεροσκόπηση που έχω κάνει κάτι υπέγραψα αλλα χωρίς να διαβάσω.\nΑπό την άλλη αν απλά έχεις συνηθίσει αυτό το σύστημα δεν σε αγγίζουν τόσο πολύ τα πιθανά αρνητικά σενάρια που θα σου πουν. Εξάλλου κάθε τι που κάνουμε εμπεριέχει πάντα ρισκο. Απλά να μάθουμε να ζούμε με αυτό. Ότι δεν υπάρχουν πουθενά 100% εγγυήσεις για τίποτα.\nΓια το τοκολυτικό εγώ πιστεύω ότι με βοηθάει γιατί δεν κάνω συσπάσεις. Αλλά δεν ξέρω τελικά αν είναι αυτό, το μαγνήσιο, η προγεστερόνη, η ακινησία. Μάλλον ένας συνδυασμός όλων. Κι εμένα πάντως μου είπαν ότι αν ξεκινήσει τοκετός δεν τον σταματάει τίποτα. Θέλει εισαγωγή για ενδοφλέβια και πάλι δεν μπορούν να εγγυηθούν. Επίσης έχουν την διαστολή 4 ως όριο μη αναστρέψιμο. Άντε στο 3 κάτι μπορεί να γίνει με δυσκολία. Τώρα εσύ με την περιδεση δεν ξέρω πόση διαστολή μπορείς να κάνεις κι αν υπάρχει περίπτωση να γίνει ρήξη των ραμμάτων. Αλλά μου φαίνεται απίθανο σενάριο να μην σε προλάβουν\nΠλέον θεωρώ ότι δεν θα σε διώξουν αν πας με συσπάσεις ή τους πεις ότι πονάς (είναι και υποκειμενικό) τώρα που θα είσαι 36+. Αν σου ξανασυμβεί μπορείς έστω να πάρεις τηλέφωνο στη γραμματεία/στις μαίες να περιγράψεις τι νιώθεις και να σου δώσουν οδηγίες; Να μην τρέχεις και τσάμπα αν είναι να μην σε δεχτούν. Τη γλώσσα φαντάζομαι την ξέρεις καλά έτσι;\nΧαχαχαχα καθόλου καλά. Τα γερμανικα μου είναι τρισάθλια. Μόνο να παραγγείλω σε εστιατόριο ήξερα μέχρι πρότινος. Τώρα στα νοσοκομεία προσπαθώ αλλά δύσκολα. Στα αγγλικά δηλαδή κυριως. Η δουλειά μου είναι στα αγγλικά και κάνω εννοείται μαθήματα αλλά δεν μπορείς να φτάσεις σε καλό επίπεδο έτσι χωρίς πρακτική.\nΝαι είναι πολύ ψυχρός ο τρόπος πολλών. Βέβαια κάποιοι είναι αλλιώς. Εξαρτάται ποιόν θα πετύχεις.. Εννοείται η φίλη σου προτιμά εδω. Πληρώνεται φαντάζομαι καλά και δουλεύει νορμάλ ωράριο όχι όπως στην Ελλάδα στο ΕΣΥ.\nΤο πολύ αύριο θα πάω στο νοσοκομείο. Σιγά μην περάσω το ΣΚ στο σπίτι με συσπασεις και πόνο. Εάν είναι να είμαι σε ασφαλές περιβάλλον. Εάν τους πω ότι ζαλίζομαι και κανένα άλλο ψέμα θα με κρατήσουν. Στο νοσοκομείο εάν θέλουν κάθομαι και μέχρι τις 37+0. Στο σπίτι να υποφέρω φοβάμαι..\nστις On 26/1/2021 at 4:13 ΜΜ, ο/η Antelope είπε:\nΑκριβως ! Δοξα τω θεω λεω δεν ειχα κανενα θεμα..προς το παρων..3βηματα κ τεζα βεβαια ! Καναπε κρεβατι τουαλετα φαγητο..πεμπτη παω γιατρο θα ειμαι 36 οποτε θα μαθω τι θα γινει..θα του πω αν ειναι καλα κιλα να παμε να γεννησω..ποσο πια; Χαχα περασε κοριτσια ο καιρος δε το πιστευω ακομα !!!!\nΚαι εσύ κοντεύεις! Άντε με το καλό! Αντεξες μια χαρά! Πολυ καλη βδομάδα! Μπραβο!!!\nΝαι ναι και εγώ μια από τα ίδια νιώθω. Να έλεγα παιδιά να τα πάρουμε να μην διακινδυνεύσουμε ούτε εκείνα ούτε εμένα. Αλλά εδώ δυστυχώς δεν μπορείς να πεις τίποτα. Δεν μπορείς εσύ να αποφασίσεις ποτέ θα βγουν..\nΠέρασε πάντως ο καιρός όπως τα λες! Μια μια γεννάει!\nΠολύ καλή επιτυχία αύριο με τον έλεγχο! Να είναι όλα καλά και να μας πεις τα ευχάριστα για ημερομηνία τοκετού!!!😊\nΝομιζα οτι αν παρουν τα κατάλληλα κιλα και επειδη θα κανω καισαρικη θα μπορουσα να του πω παμε την αλλη βδομαδα να τελειωνουμε χαχαχ! Ευχαριστωωωω @Evi 89\nΓεια σας κορίτσια. Βρίσκομαι στην 14η εβδομάδα δίδυμης κύησης μάλλον έχω κοριτσάκια. Θα ήθελα να σας ρώτησα με τα κιλά της εγκυμοσύνης πως τα πάτε. Από πόσα ξεκινήσατε και πόσο έχετε φτάσει εσείς που είστε στις μέρες σας; Εγώ προς το παρόν δεν έχω βάλει κιλα. Ο γιατρός μου μου λέει το πολύ μέχρι 15.\nστις πριν 10 λεπτά, ο/η mariamp είπε:\nΜε τα κιλά γενικώς στην δίδυμη κύηση είσαι πολύ large. Οι περισσότερες κοπέλες που γέννησαν στον 9ο μας λένε ότι μια εβδομάδα μετα τον τοκετό είναι 15-18 κιλά ελαφρυτερες. Οπότε τα 15 ακούγονται λίγα. Βέβαια ο γιατρός ξέρει αναλογα από πόσα ξεκινάς. Εγώ ξεκίνησα 49 κιλά και έχω πάρει 16. Θεωρώ ότι πήρα πολύ λίγα (θα έπρεπε τουλάχιστον 20) γιατί νιώθω συχνά αδυναμία ειδικά μετά τον 7ο.\nΘα σε συμβούλευα να φας και να πάρεις κάποιο βάρος τώρα που είσαι σε μικρή εβδομάδα. Προς το τέλος τα μωρά πιέζουν το στομάχι και δεν μπορείς να φας όσο θες. Και οι απαιτήσεις από δύο μωρά είναι τεράστιες. Ρουφάνε πολύ..\nΑπό ΚατεριναΦαρμ, πριν 23 ώρες in Θέλω να γίνω μαμά/μπαμπάς\nΑπό Maraki88, πριν 17 ώρες in Προσπαθώ εδώ και αρκετό καιρό\nΑπό Litsadi · Δημοσίευση πριν 5 ώρες\nΑπό Tweema · Δημοσίευση πριν 6 ώρες\nΑπό eleni5525 · Δημοσίευση πριν 7 ώρες\nΑπό Maimoudaki92 · Δημοσίευση πριν 7 ώρες


Από την παραλία στα Τσόνια, ασημένιος Ολυμπιονίκης στην πισίνα του Τόκιο | StoNisi.gr\nΕγγόνι προσφύγων του 1922 στην Κλειού που έφυγαν στην Αθήνα για να επιβιώσουν σπάζοντας πέτρες στα νταμάρια της Νίκαιας, ο ασημένιος Ολυμπιονίκης του πόλο Γιώργος Δερβίσης. Μιλά στο «Ν» ο πατέρας του Νίκος\nΓράφει ο ΣΤΡΑΤΗΣ ΜΠΑΛΑΣΚΑΣ Δημοσίευση 11/8/2021\nΤον βρήκαμε να περιμένει την άφιξη το γιού του από το Τόκιο, δαφνοστεφανωμένου πια ασημένιου Ολυμπιονίκη στην υδατοσφαίριση (πόλο). «Χαρούμενος;» τον ρωτήσαμε. «Μόνο χαρούμενος;» απάντησε... «Και περήφανος και ότι άλλο μπορεί να φαντασθεί ο νους του ανθρώπου» έσπευσε να συμπληρώσει.\nΟ λόγος για το Νίκο Δερβίση πατέρα του ασημένιου Ολυμπιονίκη στην υδατοσφαίριση στην Ολυμπιάδα του Τόκιο Γιώργου Δερβίση. Του 27χρονου που έφτασε στην κορυφή μαθαίνοντας να πλατσουρίζει στο νερό από τη θάλασσα της παραλίας με την κόκκινη άμμο, τα Τσόνια της Κλειούς τη βορειοανατολική Λέσβο. Τον τόπο του.\nΣυνώνυμο με την ιστορία της Λέσβου, η ιστορία της οικογένειας του Ολυμπιονίκη. Μικρασιάτες πρόσφυγες οι προπαππούδες του απάγκιασαν στην Κλειού. Ο παππούς του έφυγε στη Νίκαια για να ζήσει σπάζοντας πέτρες στο νταμάρι. Από τη γενιά που έπιασε τη ζωή από τα μαλλιά, ο «δάσκαλος» όπως τον αποκαλούσαν οι φίλοι του έγινε πρωτοπόρος στην αυτόνομη κατάδυση και εργοστασιάρχης στο χώρο της υπόδησης. Και ετούτα ολυμπιακά μετάλλια ήταν για τη μεταπολεμική γενιά. Αλλά πάντα γύριζε στην Κλειού. Στη γη του και στα Τσόνια.\nΕκεί μια μέρα περπατώντας με το συνονόματο του Γιώργο είδε μπροστά του έναν ψηλό άνδρα που ‘χε βγει για να περπατήσει, από μια θαλαμηγό αραγμένη αρόδο. Τον ξενάγησε. Φωτογραφήθηκαν μαζί του. Οι δυο Γιώργηδες, παππούς κι εγγονός και ο Τζόρτζ Μπους που ‘χε έρθει για να παρακολουθήσει τους Ολυμπιακούς αγώνες του 2004 στην Αθήνα.\n«Ο Γιώργος ξέρει κάθε σπιθαμή άμμου στα Τσόνια» λέει για το γιό του ο Νίκος Δερβίσης. Σε όλη του τη ζωή δυο μήνες κάθε χρόνο τους περνούσε στο χωριό. Οι συγγενείς μας ζουν εκεί, οι άνθρωποι μας, το σπίτι μας είναι εκεί. Εκεί ξεκουραζόμαστε, εκεί ξαναπαίρνουμε δύναμη να συνεχίσουμε».\nΗ «καλογερική» ενός Ολυμπιονίκη είναι βαριά. Οκτώ με δέκα ώρες προπόνηση κάθε μέρα που να βρει χρόνο ο Γιώργος Δερβίσης για το πτυχίο του από το Πανεπιστήμιο Πειραιά. Που να βρει χρόνο και να ξεκουραστεί στα Τσόνια φέτος. Μια βδομάδα μόλις και μετά στην προετοιμασία για το τσάμπιονς λιγκ και τις άλλες του υποχρεώσεις με την ομάδα του τον Ολυμπιακό.\nΟ Ολυμπιονίκης πριν χρόνια στα Τσόνια. Με ένα «μετάλλιο», ένα χταπόδι που είχε καταφέρει να πιάσει\n«Τον βλέπετε καθόλου;» ρωτάμε το Νίκο Δερβίση. Ακούμε από το τηλέφωνο έναν αναστεναγμό. Χαράς ή σκέψης δεν ξέρουμε.\n«Κάνει αυτό που θέλει. Και είναι πολύ σπουδαίο που τα καταφέρνει. Σπουδαίο είναι αυτό και για έναν πατέρα τεσσάρων πρωταθλητών». Η μεγάλη του κόρη πρωταθλήτρια κολύμβησης που θα του χαρίσει κι ένα εγγόνι σε ένα μήνα. Κι οι άλλες του δυο μικρές κόρες. πρωταθλήτριες και αυτές στη ρυθμική γυμναστική.\n«Εσείς πως και γλυτώσατε από τα γήπεδα;» ρωτάμε. Λάθος κάναμε. Και ο Νίκος Δερβίσης, σύγχρονος Διαγόρας ο Ρόδιος, κολυμβητής στην ομάδα του Εθνικού ήταν.\nΜια οικογένεια «δικιά μας», από τη Λέσβο της προσπάθειας, την Ελλάδα που άμα αποφασίσει να προσπαθήσει τα καταφέρει παρά τις δυσκολίες.\nΚύριε Νίκο καλώς να δεχτείς τον Ολυμπιονίκη, «Δερβίσηδες» ραντεβού στην παραλία με την κόκκινη άμμο, στα Τσόνια.


Epirus Times: Πρέβεζα: Δέχθηκε επίθεση από τέσσερα αγριεμένα σκυλιά\nΟ άτυχος άνδρας δεν πρόλαβε να αντιληφθεί ότι κινδύνευε, όταν ξαφνικά ένας μεγαλόσωμος σκύλος όρμησε κατά πάνω του από πίσω και τον πέταξε στο έδαφος. Ώσπου να προλάβει να σηκωθεί, άρχισε να τον δαγκώνει στα πόδια, όπως και άλλα τρία σκυλιά που του επιτέθηκαν! Το μόνο που μπόρεσε να κάνει, ήταν να καλύψει με τα χέρια του το λαιμό και το πρόσωπό του.\nΌταν με πολύ κόπο κατάφερε να σηκωθεί ταραγμένος, τα σκυλιά απομακρύνθηκαν κι έτσι βρήκε την ευκαιρία να τηλεφωνήσει στους συγγενείς του οι οποίοι τον παρέλαβαν και τον μετέφεραν στο νοσοκομείο της Πρέβεζας. Εκεί, οι γιατροί του έκαναν τους απαραίτητους ορρούς και έφυγε με φρικτούς πόνους. Όπως είπε στο pamepreveza, σκοπεύει να καταγγείλει το περιστατικό στην Αστυνομία και να αναζητήσει ευθύνες όπου υπάρχουν.


II. 1. Οι σταυροφορίες και η πρώτη άλωση της Πόλης\n2. H περίοδος της Λατινοκρατίας και... by Kvarnalis75 24578 views\n1. Εξάπλωση των Τούρκων και τελευτα... by Kvarnalis75 21942 views\n3. H ενετική οικονομική διείσδυση κ... by Kvarnalis75 18164 views\n1. Η κρίση και οι απώλειες της αυτο... by Kvarnalis75 16604 views\n7. Σχέσεις Βυζαντίου-Δυσης. Αγώνες ... by Kvarnalis75 9472 views\nΟι Βούλγαροι και οι σχέσεις τους με... by Τσατσούρης Χρήστο... 12119 views\nΠηνελόπη Λεοντίου , -- at Εκπαιδευτήρια Ι. Τσιαμούλη\nΕξαιρετική δουλεία. Θερμά συγχαρητήρια.\nElena Taf , Student at 2th junior high school of corfu\nJimaras Desfina at Εκπαιδευτήρια Ι. Τσιαμούλη\nNadia Basil , Teacher at school at Teacher\n1. II. ΟΙ ΣΤΑΥΡΟΦΟΡΙΕΣ ΚΑΙ ΟΙ ΣΥΝΕΠΕΙΕΣ ΤΟΥΣ ΓΙΑ ΤΟ ΒΥΖΑΝΤΙΟ 1. Οι σταυροφορίες και η πρώτη άλωση της Πόλης 1204 Μπακάλης Κώστας: history-logotexnia.blogospot.com\n2. Όροι – κλειδιά της ενότητας Σταυροφορίες Προσκυνήματα Ιερός πόλεμος Εκτροπή 4ης Σταυροφορίας Άλωση Πόλης διανομή Ρωμανίας\n3. α. Ορισμός και παράγοντες\n4. Σταυροφορίες: Ορισμός:  κίνηση αρχικά με θρησκευτικό περιεχόμενο, η ιδέα μιας πανχριστιανικής εκστρατείας κατά των απίστων, Που;  εκδηλώθηκε στη Δύση, Πότε;  τον 11ο αι. Προέλευση  προήλθε από πρωτοβουλία παπών Σκοπός:  απέβλεπε στην απελευθέρωση του Παναγίου Τάφου και των Αγίων Τόπων (είχαν κατακτηθεί από Σελτζούκους το 1077).  Σκηνές από την επίσκεψη του Ουρβανού Β' στη Γαλλία. Μικρογραφία. Χειρόγραφο του 12ου αι.. (Παρίσι, Εθνική Βιβλιοθήκη).  Είναι σημαντικό να τρέξουμε γρήγορα να βοηθήσουμε τα αδέλφια μας που κατοικούν στην Ανατολή και έχουν ήδη ζητήσει τη βοήθειά μας […]. Όλοι αυτοί που θα φύγουν και θα πεθάνουν στο δρόμο, είτε στη στεριά είτε στη θάλασσα, ή θα χάσουν τη ζωή τους πολεμώντας τους ειδωλολάτρες [τους μουσουλμάνους], θα συγχωρεθούν για τις αμαρτίες τους […]. Ας πάνε λοιπόν να πολεμήσουν τους άπιστους σε μια μάχη που αξίζει να δώσουμε και να τελειώσουμε με νίκη, όσοι μέχρι τώρα έκαναν ξεχωριστά πολέμους [...] που έβλαπταν τους πιστούς [χριστιανούς]. Και αυτοί που ως τώρα ήταν ληστές, ας γίνουν από δω και πέρα ιππότες για το Χριστό. Φουσέ της Σαρτρ, Ιστορία της Ιερουσαλήμ, 12ος αιώνας\n5. Παράγοντες σταυροφοριών: ΦΗΜΕΣ • Φημολογία για τις ωμότητες Αράβων και Τούρκων κατά προσκυνητών. ΥΛΙΚΟΙ ΛΟΓΟΙ • Τα οικονομικά προβλήματα της Δύσης. ΚΑΛΕΣΜΑ • Για βοήθεια που απηύθυνε ο αυτοκράτορας Αλέξιος Α΄ Κομνηνός στους ηγεμόνες της.\n6. Πείνα, επιδημίες, καταπίεση από τον χωροδεσπότη, μια ζωή μίζερη χωρίς εκπλήξεις κι ενδιαφέρον. Μια συγκίνηση με διαπερνά ακούγοντας τον Πέτρο τον Ερημίτη. Σκέφτομαι να τον ακολουθήσω. Αντιπροσωπεύω την αριστοκρατία της Ευρώπης. Φιλοδοξώ να κερδίσω φέουδα στην Ανατολή. Θα με ακολουθήσουν κι άλλοι όπως οι ναυτικές πόλεις της Ιταλίας, οι βασιλιάδες με τον επεκτατισμό τους κι ο Πάπας στην προσπάθεια του να επαναφέρει «τους σχισματικούς Έλληνες στον αποστολικό θρόνο».\n7.  Ποιες ιδέες και ποιοι παράγοντες επηρέασαν τη γένεση της σταυροφορικής κίνησης; Οκτώ σταυροφορίες 1096-1099 Α΄ Σταυροφορία 1147 -1149 Β΄ Σταυροφορία 1189-1192 Γ΄ Σταυροφορία 1202-1204 Δ΄ Σταυροφορία 1212 Ε΄ Σταυροφορία 1228-1229 ΣΤ΄ Σταυροφορία 1248-1254 Ζ΄ Σταυροφορία 1270 Η΄ Σταυροφορία Οι άνθρωποι άλλαξαν ξαφνικά διάθεση. Όλοι έτρεχαν να παρακαλέσουν τους επισκόπους και τους ιερείς να τους ντύσουν με το σύμβολο του σταυρού, σύμφωνα με τις διαταγές του ποντίφικα [πάπα]. Και την ώρα που οι πρίγκιπες καθυστερούσαν τις ετοιμασίες για το ταξίδι, οι απλοί άνθρωποι που ήταν φτωχοί αλλά πάρα πολλοί, ακολούθησαν κάποιον Πέτρο Ερημίτη και υπάκουαν σ’ αυτόν σαν να ήταν κύριός τους. Τέτοια όρεξη είχαν οι φτωχοί, που κανένας τους δε σκέφτηκε το σπίτι του, τα αμπέλια και τους αγρούς του, και ο καθένας απ’ αυτούς πούλησε φτηνά την καλύτερη περιουσία του. Γιβέρτος του Νοζάν, Ιστορία των σταυροφοριών, 12ος αιώνας\n8. β. Οι τρεις πρώτες σταυροφορίες\n9.  Η πρώτη σταυροφορία (1096-1099) ΚΗΡΥΞΗ Από τον πάπα Ουρβανό Β΄ στην Κλερμόν της Γαλλίας (1095). ΚΙΝΗΤΡΑ Αν και τα οικονομικά προβλήματα (υπερπληθυσμός και έλλειψη γης) έπαιξαν κάποιο ρόλο, η πρώτη σταυροφορία είχε κυρίως θρησκευτικό χαρακτήρα. Α. ΛΑΪΚΗ ΣΤΑΥΡΟΦΟΡΙΑ Η πρωτοπορία Του 1095 Οι ανοργάνωτες λαϊκές μάζες υπό τον Πέτρο τον Ερημίτη, περίπου 60.000 με μόνο εφόδιο τον ενθουσιασμό τους προηγήθηκαν, αλλά εξολοθρεύτηκαν από τους Τούρκους. Β. ΦΕΟΥΔΑΡΧΙΚΗ ή ΣΤΑΥΡΟΦΟΡΙΑ ΤΩΝ ΒΑΡΟΝΩΝ Ακολούθησε η εκστρατεία των φεουδαρχών που νίκησαν τους Τούρκους. ΣΥΝΕΠΕΙΕΣ 1. Έτσι ανέκτησαν και παραχώρησαν στο Βυζάντιο βάσει συμφωνίας τα εδάφη της δυτικής Μ. Ασίας. 2. Οι φεουδάρχες ίδρυσαν ακολούθως μια σειρά από ηγεμονίες και αυτοτελή κρατίδια στη Συρία και την Παλαιστίνη. ΣΥΜΠΕΡΙΦΟΡΑ ΣΤΡΑΤΙΩΤΩΝ Μαχητικότητα. Γνήσιο θρησκευτικός πάθος.\n10.  Η κατάληψη της Αντιόχειας από τους σταυροφόρους (3 Ιουνίου 1098). Μικρογραφία γαλλικού χειρογράφου του 14ου αι. Chantilly, Μουσείο Conde).\n11.  Ένας χωρικός – σταυροφόρος από τη Δύση, συνομιλεί, μετά την πτώση των Ιεροσολύμων (1099), με κάποιο άραβα αιχμάλωτο και προσπαθεί να του εξηγήσει γιατί πήρε μέρος στην πρώτη σταυροφορία (Να λάβεις υπόψη τις πληροφορίες της αφήγησης και τα στοιχεία της ομιλίας του πάπα στην Κλερμόν).\n12. Ο Αλέξιος Α΄ και η πρώτη σταυροφορία Ο Αλέξιος στοχάστηκε ότι δεν ήταν σε θέση να σηκώσει μόνος του το βάρος αυτού του πολύ σημαντικού αγώνα και συνειδητοποίησε ότι ήταν ανάγκη να συμμαχήσει με τους Ιταλούς. Αυτό έγινε με προφάσεις, έξυπνη χειραγώγηση και επιδεξιότητα. Πράγματι βρήκε μια θεόσταλτη πρόφαση στο ότι οι Λατίνοι θεωρούσαν ανυπόφορο που οι Τούρκοι έλεγχαν τα Ιεροσόλυμα και το ζωοποιό τάφο του Σωτήρα Χριστού. Έστειλε πρεσβείες στον επίσκοπο της πρεσβυτέρας Ρώμης και σ’ αυτούς που ονομάζονται βασιλείς και ευγενείς σ’ αυτές τις περιοχές της Δύσης και, επιστρατεύοντας κατάλληλα επιχειρήματα, παρακίνησε πολλούς να εγκαταλείψουν τις πατρίδες τους και πέτυχε να τους κατευθύνει προς αυτό το σκοπό. Γι' αυτό χιλιάδες και μυριάδες από αυτούς [...] διέσχισαν το Ιόνιο προς την Κωνσταντινούπολη. Ο Αλέξιος, αφού αντάλλαξε όρκους πίστης και έκανε συνθήκες μ’ αυτούς, εκστράτευσε στην Ανατολή και [...] ανάγκασε γρήγορα τους Πέρσες (= Τούρκοι) να εγκαταλείψουν τις χώρες των Ρωμαίων, απελευθέρωσε τις πόλεις και αποκατέστησε τη ρωμαϊκή δύναμη στην Ανατολή. Θεόδωρος Σκουταριώτης (ιστορικός 13ου αι.), στο: Κ. Σάθας, Bibliotheca Graeca medii aevi (Παρίσι 1894), τ. 2, 184-185.  Πώς φέρθηκε στους σταυροφόρους ο Αλέξιος Α΄;  Τι οφέλη εξασφάλισε για το κράτος του;\n13.  Προσπάθησε να μετασχηματίσεις το αφηγηματικό αυτό κείμενο σε ζωντανό διάλογο ανάμεσα σ’ έναν Σταυροφόρο και έναν Κωνσταντινουπολίτη. Σε συνεργασία με κάποιον συμμαθητή σου θα μπορούσατε να παρουσιάσετε δραματοποιημένο το διάλογο στην τάξη.\n14.  Γενική άποψη της Ιερουσαλήμ\n15. Ο Σουηδός σκηνοθέτης του κινηματογράφου Ίνγκμαρ Μπέργκμαν το 1957 γύρισε την ταινία «Η Έβδομη Σφραγίδα». Ανάμεσα στους ήρωες της ταινίας υπάρχει και ένας ιππότης, ο Γενς, που είχε λάβει μέρος στις σταυροφορίες. Σε κάποια σκηνή της ταινίας αυτός λέει:  Η ταινία αυτή μπορεί να θεωρηθεί μια ιστορική πηγή για τις σταυροφορίες; Δικαιολογήστε την απάντησή σας. Πώς παρουσιάζει τη ζωή των σταυροφόρων ο ιππότης Γενς στην ταινία; Ποια άποψη έχει για την ίδια τη σταυροφορία; Δικαιολογήστε την απάντησή σας. ΠΗΓΗ ΑΣΚΗΣΗΣ: www.museduc.gr\n16. ΚΥΠΡΟΣ Έμμεση συνέπεια της Γ΄ ΣΤΑΥΡΟΦΟΡΙΑΣ Β΄ και Γ΄ ΣΤΑΥΡΟΦΟΡΙΑ ΑΠΕΤΥΧΑΝ ΑΠΩΛΕΙΑ ΚΥΠΡΟΥ ΓΙΑ ΤΟ ΒΥΖΑΝΤΙΟ Μεγαλόνησος καταλήφθηκεαπό τονάγγλοβασιλιά Ριχάρδο Λεοντόκαρδο και παραδόθηκε στοφράγκο Γουίδο Λουζινιάν (1192). Έκτοτετονησί παρέμεινεστην εξουσίατων Δυτικώνγια τέσσεριςσχεδόν αιώνες (1571).\n17.  Πύργος στο Κολόσι της Κύπρου. Χτίστηκε την περίοδο που κυβερνούσαν το νησί οι Φράγκοι Λουζινιάν. Πήρε τη σημερινή του μορφή το 1454.\n18. γ. Η τέταρτη σταυροφορία ΑΛΩΣΗ ΠΟΛΗΣ 1204\n19. και κυριάρχησαν τα υλικά κίνητρα. υποχώρησαν βαθμιαία τα θρησκευτικά Στις σταυροφορίες που διαδέχτηκαν την πρώτη σταυροφορία Κίνητρα  Το αποκορύφωμα της εξέλιξης σημειώθηκε με την τέταρτη σταυροφορία.  Οι σταυροφόροι, αυτοί οι υποτιθέμενοι στρατιώτες του Χριστού, που είχαν αρχικό στόχο την Αίγυπτο και τη Συρία,  παρεξέκλιναν από αυτόν και κατέλαβαν την Κωνσταντινούπολη (1204).\n20. ΛΙΓΗ ΑΚΟΜΗ ΙΣΤΟΡΙΑ (1) Αφήγηση από το βιβλίο της Β΄Γυμνασίου: «Ιστορία Ρωμαϊκή και Βυζαντινή» των Λ. Τσακτσίρα, Ζ. Ορφανουδάκη, Μ. Θεοχάρη, ΟΕΔΒ, Αθήνα 1999 (σ.σ. 263 -269) το οποίο αντικαταστήθηκε από το παρόν εγχειρίδιο. Η τέταρτη σταυροφορία ήταν καθαρά πολιτική εκστρατεία με υλικά κίνητρα και είχε ένα καταστρεπτικό αποτέλεσμα για τον ίδιο ευρωπαϊκό πολιτισμό. Γενικά χαρακτηρίζεται σαν «παρέκκλιση». Η Δ΄ Σταυροφορία Η ιδέα της σταυροφορίας ανήκει στον Πάπα Ιννοκέντιο Γ΄ και το σχέδιο του ήταν να χτυπήσουν τους μουσουλμάνους στην Αίγυπτο, όπου μετά το θάνατο του Σαλαδίν είχαν ξεσπάσει εσωτερικές διαμάχες. Εύκολα από κει θα ελευθέρωναν την Παλαιστίνη, κατά τους υπολογισμούς του. Ο αρχικός σκοπός Την ίδια όμως ώρα οι Βενετοί, που σκέφτονταν πρώτα τα δικά τους εμπορικά συμφέροντα, φρόντιζαν να επιβάλλουν και τα δικά τους σχέδια, ώστε να πλουτίσουν και ταυτόχρονα να χτυπήσουν το Βυζάντιο. Ο δόγης Δάνδολος, ένας άξιος για τα συμφέροντα της πατρίδας του πολιτικός, παρά τα ογδόντα του χρόνια, έπαιζε καλά το πολιτικό παιχνίδι: Εκβιαστικά ζητούσε υπέρογκα ποσά για να μεταφέρει με το στόλο του τους σταυροφόρους. Τα σχέδια των Βενετών\n21. ΛΙΓΗ ΑΚΟΜΗ ΙΣΤΟΡΙΑ (2) Αφήγηση από το βιβλίο της Β΄Γυμνασίου: «Ιστορία Ρωμαϊκή και Βυζαντινή» των Λ. Τσακτσίρα, Ζ. Ορφανουδάκη, Μ. Θεοχάρη, ΟΕΔΒ, Αθήνα 1999 (σ.σ. 263 -269) το οποίο αντικαταστήθηκε από το παρόν εγχειρίδιο. Τα πράγματα έδειχναν ότι η σταυροφορία θα τέλειωνε πριν αρχίσει καλά καλά, αλλά μια απρόβλεπτη εξέλιξη την έσωσε. Ο Αλέξιος Άγγελος γιος του εκθρονισμένου αυτοκράτορα του Βυζαντίου Ισαάκιου ζήτησε από τους Βενετούς να τον βοηθήσουν να ξαναπάρει το θρόνο του και υποσχόταν δώρα και αμοιβές πλουσιοπάροχες. Η ιδέα να πάρουν το δρόμο για την Κων/πολη βρήκε σύμφωνους τους πιο πολλούς. Ο Ιννοκέντιος πείστηκε με τη βεβαίωση του Αλεξίου πως θα του παραδώσει την ανατολική Εκκλησίας. Τον Απρίλιο του 1203 τα βενετσιάνικα πλοία με τους σταυροφόρους έβαλαν πλώρη για την Κέρκυρα και στις 24 Ιουνίου 1203 έφθασαν μπροστά στην Κων/πολη. Η σταυροφορία αλλάζει κατεύθυνση Ερρίκος Δάνδολο, δόγης της Βενετίας (1192-1205). ΕΚΤΡΟΠΗ – ΠΑΡΕΚΚΛΙΣΗ Τορόλοπουέπαιξανσ’αυτόοιφιλοδοξίες κι οι δολοπλοκίες του Ερ. Δάνδολου, δόγη της Βενετίας, και οι συμπτώσεις. ΙΚΑΝΗ ΗΓΕΣΙΑ ΤΗΣ ΒΕΝΕΤΙΑΣ  ΑΓΓΕΛΟΙ: ΜΟΙΡΑΙΟΙ ΑΥΤΟΚΡΑΤΟΡΕΣ ΓΙΑ ΤΟ ΒΥΖΑΝΤΙΟ\n22. Η συμφωνία σταυροφόρων και Αγγέλων [Την 1-1-1203] ξαναγύρισαν οι αγγελιοφόροι από τη Γερμανία [...] και είπαν: «Κύριοι, παραγγέλνει ο βασιλιάς, θα σας στείλω τον αδελφό της γυναίκας μου [...]. Πριν απ’ όλα, αν δώσει ο Θεός και του επιστρέψετε την κληρονομιά του, θα κάνει όλη την αυτοκρατορία της Ρωμανίας να υπακούει στη Ρώμη, απ' όπου αυτή χωρίστηκε. Ύστερα ξέρει πως έχετε ξοδέψει τα χρήματά σας και πως είσαστε φτωχοί. Εκείνος θα σας δώσει 200.000 αργυρά μάρκα και τροφές για όλο το στρατό και μικρούς και μεγάλους. Και θα έλθει ο ίδιος προσωπικά μαζί σας στη γη της Βαβυλώνας (= Αίγυπτος), ή θα στείλει εκεί, αν το κρίνετε καλύτερο, 10.000 άνδρες με δικά του έξοδα για ένα χρόνο…» Έτσι πήγαν στο κατάλυμα του δόγη και κάλεσαν τους αγγελιοφόρους και έκλεισαν τη συμφωνία με τους προαναφερόμενους όρους, με όρκους και σφραγισμένα έγγραφα. Γουλιέλμος Βιλλεαρδουίνος, Η κατάκτηση της Κωνσταντινούπολης, μετ. Κ. Αντύπας, Αθήνα 1985, 59-60.  Τί περιλάμβανε η συμφωνία που κλείστηκε μεταξύ των Αγγέλων αφενός και των σταυροφόρων και των Βενετών αφετέρου;\n23. Το παρακάτω κείμενο προέρχεται από το χρονικό που έγραψε ένας από τους αρχηγούς της Δ΄ Σταυροφορίας, ο Γοδεφρείδος Βιλαρδουίνος. Περιγράφει τι ένιωσαν οι σταυροφόροι όταν είδαν για πρώτη φορά την Kωνσταντινούπολη. Τώρα μπορείτε να μάθετε πώς κοίταζαν επίμονα την Kωνσταντινούπολη εκείνοι που δεν την είχαν δει ποτέ, γιατί δε μπορούσαν καθόλου να σκεφτούν πώς μπορεί να υπάρχει στον κόσμο όλο μια τόσο πλούσια πόλη, όταν είδαν αυτά τα ψηλά της τείχη και τους πλούσιους πύργους, και αυτά τα πλούσια παλάτια και αυτές τις ψηλές εκκλησίες, που ήταν τόσες πολλές, που κανείς δε θα πίστευε αν δεν το έβλεπε με τα μάτια του, και ακόμη το μήκος και το πλάτος της πόλης που κυβερνούσε όλες τις υπόλοιπες. Kαι μάθετε πως δεν υπήρξε άνθρωπος τόσο ασυγκίνητος που να μην ανατριχιάσει· κι αυτό δεν ήταν καθόλου περίεργο, γιατί ποτέ δεν έκαναν άνθρωποι μια τόσο μεγάλη επιχείρηση από τότε που χτίστηκε ο κόσμος. Γοδεφρείδος Βιλαρδουίνος, Χρονικό, αρχές 13ου αιώνα. Μετάφραση: Κ. Αντύπας  Ποιες ήταν οι εντυπώσεις που προκάλεσε στους σταυροφόρους το επιβλητικό θέαμα της Βασιλεύουσας; Συσχετίστε τις εντυπώσεις αυτές με τη συμπεριφορά που έδειξαν, όταν εισέβαλαν στην Κων/πολη.\n24. ΛΙΓΗ ΑΚΟΜΗ ΙΣΤΟΡΙΑ (3) Αφήγηση από το βιβλίο της Β΄Γυμνασίου: «Ιστορία Ρωμαϊκή και Βυζαντινή» των Λ. Τσακτσίρα, Ζ. Ορφανουδάκη, Μ. Θεοχάρη, ΟΕΔΒ, Αθήνα 1999 (σ.σ. 263 -269) το οποίο αντικαταστήθηκε από το παρόν εγχειρίδιο. Η παρουσία και μόνο των σταυροφόρων μπροστά στα τείχη της πρωτεύουσας στάθηκε αρκετή για να πετύχει ο πρώτος τους στόχος. Μετά από σύντομη αντίσταση ο σφετεριστής Αλέξιος Γ΄ δραπέτευσε στη Θράκη και ανέβηκαν στο θρόνο οι λατινόφιλοι: Ο Ισαάκιος και ο γιος του Αλέξιος ως Αλέξιος Δ΄. Ο Αλέξιος Δ΄ δεν είχε τίποτε καλύτερο από τους άλλους της δυναστείας. Η επιπολαιότητά του και η απρονοησία του είχαν φέρει τους άπληστους σταυροφόρους στην πρωτεύουσα και όπως ήταν φυσικό αυτοί απαιτούσαν τώρα την πληρωμή τους. Η εξοντωτική φορολογία δεν απόφερε ούτε τα μισά απ’ όσα τους είχε υποσχεθεί και ή ένωση της Εκκλησίας (δηλαδή υποταγή της Ανατολικής στην Παπική) είχε ξεσηκώσει τις λαϊκές μάζες, που με επανάσταση εκθρόνισαν τον Αλέξιο Δ΄. Αυτοκράτορας έγινε ο Αλέξιος Ε΄ Δούκας – Μούρτζουφλος.  ΑΛΩΣΗ Τον Απρίλιο του 1204 οι σταυροφόροι με επίθεση πήραν την Πόλη. Η λεηλασία και η καταστροφή που ακολούθησε ήταν τρομερή.\n25.  Η άλωση της Κωνσταντινούπολης από τους Λατίνους (1204). Ψηφιδωτή παράσταση του δαπέδου της εκκλησίας του Αγίου Ιωάννη του Ευαγγελιστή Της Ραβέννας. Ο πάπας Ιννοκέντιος στηλιτεύει το μένος των Σταυροφόρων Αυτοί οι πιστοί του Χριστού, που όφειλαν να στραφούν εναντίον των απίστων, κολύμπησαν στο χριστιανικό αίμα. Δεν λογάριασαν, ούτε θρησκεία, ούτε ηλικία, ούτε φύλο. Και δεν τους άρκεσε που πήραν τους θησαυρούς της Αυτοκρατορίας και που ξεπουπούλιασαν τους ιδιώτες, μικρούς και μεγάλους, αλλά θέλησαν να βάλουν χέρι και στα πλούτη των εκκλησιών, από τις ιερές τράπεζες, τους είδαν να παίρνουν εικόνες και σταυρούς και να φεύγουν. Από το βιβλίο: Β. Κρεμμυδάς - Φ. Πισπιρίγκου, Ο μεσαιωνικός κόσμος, εκδ. Γνώση, Αθήνα 1985, 150.\n26. Λεηλάτησαν την Kωνσταντινούπολη Δύο πηγές, μία λατινική και μία βυζαντινή, περιγράφουν πώς λεηλάτησαν την Κωνσταντινούπολη οι σταυροφόροι της Δ΄ Σταυροφορίας. Ο καθένας έβαλε φρουρά από ανθρώπους στο κάστρο που του είχε παραδοθεί, για να φυλάνε το θησαυρό. Και οι υπόλοιποι που είχαν σκορπιστεί στην πόλη πήρανε πολλά λάφυρα. Και […] κανείς δεν ήξερε να πει πόσα, χρυσάφι και ασήμι και σκεύη και πολύτιμα πετράδια και μετάξια και γούνινα φορέματα από γκρίζο σκίουρο και ερμίνα, και όλα τα ακριβά πράγματα που βρέθηκαν ποτέ στη γη. Και δίνει βέβαιη μαρτυρία ο Γοδεφρείδος […] [ο συγγραφέας του χρονικού] [...], και έχοντας σωστά τα λογικά του, πως από τότε που χτίστηκε ο κόσμος δεν πάρθηκαν τόσα λάφυρα από μία μόνο πόλη. Γοδεφρείδος Βιλαρδουίνος, Χρονικό, αρχές 13ου αιώνα Αυτοί άρπαζαν τα πολύτιμα ποτήρια, τα έσπαζαν και έπαιρναν τους πολύτιμους λίθους που υπήρχαν σ’ αυτά […]. Και τις ασέβειες [που έκαναν] στην εκκλησία του Μεγίστου [στην Αγία Σοφία] ούτε που μπορεί να τις ακούσει άνθρωπος. Η Αγία Τράπεζα [...] εξαίσιο έργο και ονομαστό σ’ όλους τους λαούς, κόπηκε κομμάτια και τη μοίρασαν οι άρπαγες. Το ίδιο έγινε και με όλο τον πλούτο τον ιερό, τον τόσο πολύ και τόσο όμορφο. Και φρόντισαν να μεταφέρουν σαν εμπορεύματα τα πανάγια σκεύη και έπιπλα, που ήταν φτιαγμένα με εξαιρετική τέχνη και από τα πιο σπάνια υλικά. Και έφεραν μέσα στα πιο άγια μέρη της εκκλησίας μουλάρια και γαϊδούρια με σαμάρια [για να μεταφέρουν] το καθαρό ασήμι που έντυνε το θριγκό [το πάνω μέρος] του Ιερού [...] και τον άμβωνα και τις πύλες, και είχε και πολλά άλλα στολίδια. Νικήτας Χωνιάτης, Ιστορία, αρχές 13ου αιώνα\n27.  Μικρογραφία με την πολιορκία της Κωνσταντινούπολης από τους σταυροφόρους της Δ΄ Σταυροφορίας. 15ος αιώνας, Παρίσι (Γαλλία), Βιβλιοθήκη του Ναύσταθμου.\n28. «Από τη στιγμή που πάρθηκαν τα τείχη, η σφαγή ήταν φρικτή˙ τόσο που ακόμη και ο Βιλλεαρδουίνος έφριξε. Μόνο όταν έπεσε το σκοτάδι, κουρασμένοι από τις μάχες και το μακελειό, οι κατακτητές έκαναν ανακωχή και αποσύρθηκαν, για να στρατοπεδεύσουν σε μία από τις μεγάλες πλατείες της πόλης. Τη νύχτα, μια ομάδα από σταυροφόρους φοβούμενη αντεπίθεση, έβαλε φωτιά στην περιοχή που βρισκόταν ανάμεσα σε αυτούς και τους Έλληνες… και η πόλη άρχισε να καίγεται. Και καιγόταν όλη τη νύχτα και την επομένη ημέρα, μέχρι το βράδυ. Ήταν η τρίτη πυρκαγιά στην Κωνσταντινούπολη από τότε που ήρθαν οι Σταυροφόροι. Από τις πυρκαγιές κάηκαν περισσότερα σπίτια από όσα υπάρχουν στις τρεις μεγαλύτερες πόλεις του βασιλείου της Γαλλίας. Μετά απ’ αυτό οι ελάχιστοι αμυνόμενοι, που δεν είχαν αφήσει τα όπλα τους, έχασαν το κουράγιο τους να συνεχίσουν. Το επόμενο πρωί οι σταυροφόροι δεν βρήκαν καμιά αντίσταση. Όμως, για τους κατοίκους της Κωνσταντινούπολης η τραγωδία μόλις είχε αρχίσει. Ο στρατός δεν περίμενε έξω από τα τείχη της πλουσιότερης πόλης του κόσμου για το τίποτα. Τώρα που ήταν δική τους και τους επιτράπηκε η παραδοσιακή τριήμερη λεηλασία, έπεσαν πάνω της σαν ακρίδες. Από την εποχή των βαρβαρικών εισβολών, μερικούς αιώνες πριν, είχε να γνωρίσει η Ευρώπη τέτοιο όργιο κτηνωδίας και βανδαλισμού˙ ποτέ στην ιστορία τόση ομορφιά και τέτοια αριστουργήματα δεν είχαν καταστραφεί χωρίς λόγο και σε τόσο μικρό χρονικό διάστημα. Αυτοί οι άνθρωποι έφεραν το Σταυρό στους ώμους τους, το Σταυρό στον οποίο είχαν ορκιστεί να περάσουν από χριστιανικά εδάφη χωρίς αιματοχυσία, να πολεμήσουν μόνο εναντίον των ειδωλολατρών και να απέχουν από σαρκικές απολαύσεις, μέχρι να εκπληρώσουν τον ιερό σκοπό τους. Αυτή υπήρξε η σκοτεινότερη ώρα της Κωνσταντινούπολης, ίσως σκοτεινότερη και από αυτή που ήρθε δυόμισι αιώνες αργότερα, την τελική πτώση στον Οθωμανό σουλτάνο. Όμως δε χάθηκαν όλοι οι θησαυροί. Ενώ οι Φράγκοι και οι Φλαμανδοί είχαν παρασυρθεί σε μια φρενίτιδα ολοκληρωτικής καταστροφής, οι Βενετοί ήταν συγκρατημένοι. Μπορούσαν να εκτιμήσουν την ομορφιά. Βέβαια και αυτοί λαφυραγώγησαν, πλιατσικολόγησαν και λεηλάτησαν, όμως δεν κατέστρεψαν. Αντίθετα, ό,τι μπορούσαν να πάρουν το έστειλαν στη Βενετία, αρχίζοντας από τα τέσσερα μπρούτζινα αγάλματα που κυριαρχούσαν στον Ιππόδρομο από τον καιρό του Κωνσταντίνου και τα οποία, μετά από μια σύντομο περίοδο που έμειναν στο Ναυπηγείο, στέκονται σήμερα πάνω από την κύρια είσοδο της βασιλικής του Αγίου Μάρκου». J.J.Norwich, Ιστορία της Βενετίας, Φόρμιγξ, Αθήνα, 1993, σ.σ. 144-145\n29. http://www. myriobiblos.gr/ afieromata/120 4/edwin_pears _gr.html\n30. Η Έφοδος, η Κατάληψη και η Λεηλασία της Πόλης Η πόλη είχε ήδη καταληφθεί. Οι κάτοικοι είχαν επιτέλους ξυπνήσει από το όνειρο της ασφάλειας στο οποίο τους είχαν ρίξει δεκαεπτά αποτυχημένες απόπειρες κατάληψης της Νέας Ρώμης. Έχουμε ήδη κάνει νύξη περί του πλούτου της Κωνσταντινούπολης σε ιερά λείψανα. Όπως η πόλη είχε καταστεί η παρακαταθήκη καλλιτεχνικών έργων, έτσι -και για τους ίδιους λόγους- είχε προσελκύσει σχεδόν όλα τα ιερά λείψανα του ανατολικού κόσμου. Υπήρχε ένας πρόσθετος λόγος για τον οποίο τα άγια λείψανα είχαν συρρεύσει στην πρωτεύουσα, σε μεγαλύτερο βαθμό απ' ότι τα έργα τέχνης κι αυτός ήταν ότι οι πιστοί χριστιανοί ήθελαν να τα προστατεύσουν από το να πέσουν στα χέρια των άπιστων μουσουλμάνων. Αυτά συνιστούσαν ένα είδος πλούτου που οι Σταυροφόροι μπορούσαν να εκτιμήσουν καλύτερα απ' ότι τα αντικείμενα που αποτελούνταν από μάρμαρο ή ορείχαλκο, στα οποία η ιδιοφυΐα του καλλιτέχνη είχε προσδώσει πρόσθετη αξία. Ακόμα και οι πλέον ευσυνείδητοι από τους στρατιώτες, φαίνεται ότι πίστευαν, πως ο καλύτερος τρόπος να αντισταθμίσουν την παραβίαση του όρκου τους, ήταν να κλέψουν ένα ιερό λείψανο και να το δωρίσουν στην εκκλησία της ιδιαίτερης πατρίδας τους. Edwin Pears Από το «Η Άλωση της Κωνσταντινούπολης το 1204».Τίτλος του έργου στα αγγλικά, «The fall of Constantinople being the story of the fourth Crusade», μετάφραση από το αγγλικό πρωτότυπο: Ιωσήφ Κασσετιάν–ΧριστίναΚασσετιάν,κεφ.15οσελ.354-379,εκδ.Στοχαστής. http://www.myriobiblos.gr/afieromata/1204/edwin_pears_gr.html\n31.  Οι σταυροφόροι εισβάλλουν στην Κωνσταντινούπολη. Ευγένιος Ντελακρουά, 1840.\n32. ΛΙΓΗ ΑΚΟΜΗ ΙΣΤΟΡΙΑ (4) Αφήγηση από το βιβλίο της Β΄Γυμνασίου: «Ιστορία Ρωμαϊκή και Βυζαντινή» των Λ. Τσακτσίρα, Ζ. Ορφανουδάκη, Μ. Θεοχάρη, ΟΕΔΒ, Αθήνα 1999 (σ.σ. 263 -269) το οποίο αντικαταστήθηκε από το παρόν εγχειρίδιο. ΣΥΝΕΠΕΙΕΣ ΑΠΌ ΤΗΝ ΑΛΩΣΗ Πρώτη και βαρύτερη συνέπεια ήτα ν η καταστροφή του βυζαντινού κράτους και του πολιτισμού. Ήταν η πρώτη φορά που η Κωνσταντινούπολη έπεφτε στα χέρια επιδρομέων από τότε που ιδρύθηκε. Ζημιώθηκε κι ο ευρωπαϊκός πολιτισμός. Η αρπαγή κι η καταστροφή έργων τέχνης και χειρογράφων ήταν ανυπολόγιστη. Άρχισε στην Ελλάδα η Φραγκοκρατία. Αλλά η φεουδαρχική οργάνωση των λατινικών κρατών δεν είχε στοιχεία της ενότητας και της μονιμότητας. Ήταν ένα συγκρότημα φεουδαρχικών κρατών σαν αποικίες χωρίς μητρόπολη, με καχεκτική οικονομία και πληθυσμιακή ισχνότητα που έδειχναν από την αρχή σημάδια αδυναμίας. Μέσα σ’ ένα πολιτισμένο λαό, τον ελληνικό, έβλεπαν πως μειονεκτούν και αισθάνονταν διαρκώς ξένοι και πολιορκημένοι. Το μόνο θετικό αποτέλεσμα ήταν ότι με το να προκαλέσουν όλοι αυτοί οι τυραννίσκοι την αντίσταση των Ελλήνων από την πρώτη ώρα, επιτάχυναν την αφύπνιση της εθνικής συνείδησης των Ελλήνων.\n33. «Η Βενετία ήταν αυτή η μοναδική κορυφή από το 1381 ως το 1498, ίσως και πριν από τη νίκη της κατά της Γένοβας(1378-1381), ίσως και για μερικά χρόνια ακόμα μετά την θριαμβευτική επιστροφή του Βάσκο ντε Γκάμα στην Λισσαβόνα(1498). Αυτός ο θρίαμβος της Βενετίας είναι ένα μεγάλο ιστορικό ζήτημα όπου τα πάντα αναμειγνύονται: οι αρετές ενός εργατικού λαού, η σοφία μιας μυαλωμένης κυβερνήσεως, τα τυχαία της ιστορίας, συν κάποιες αποτρόπαιες ωμότητες. Έτσι η Βενετία μεγάλωσε, γιατί την έτρεφαν οι αγορές, οι περιποιήσεις και οι αδυναμίες της Βυζαντινής Αυτοκρατορίας, στην οποία επέβαλε τις υπηρεσίες της. Έφαγε το τεράστιο σπίτι από μέσα, όπως οι τερμίτες καταβροχθίζουν τον ξύλινο σκελετό. Και είναι εκείνη που έστρεψε την Δ΄ Σταυροφορία προς την Κωνσταντινούπολη. Η λεηλασία της πόλεως (1204), αυτό το «όργιο του καπιταλισμού», ο τεμαχισμός της Αυτοκρατορίας θεμελιώνουν το μεγαλείο της Βενετίας, οι πλούσιοί της γίνονται ακόμα πιο πλούσιοι, η ολιγαρχική της κυβέρνηση ακόμα πιο κλειστή στον εαυτό της. Μετά την εξουδετέρωση της Γένοβας, της αντιπάλου της, στα 1381, γίνεται η αρχόντισσα των εμπορικών συναλλαγών στο Λεβάντε, δηλαδή του διεθνούς εμπορίου της εποχής». F.Braudel, Η Μεσόγειος, Άνθρωποι και πολιτισμική κληρονομιά, Αλεξάνδρεια, Αθήνα, 1991, σσ. 163-164.\n34.  H πρώτη άλωση της Κωνσταντινούπολης. Οι Βενετοί χρησιμοποίησαν τα κατάρτια των πλοίων τους ως γέφυρα για να μπορέσει να μπει ο στρατός στην Πόλη πηδώντας πάνω από τα τείχη (Ε. Hallam, ed., Chronicles of the Crusades, 218-19)\n35. 6 8 7 9 10 3 5 12 17 11 14 16 15 13 24 1 ΛΑΤΙΝΙΚΑ – ΕΛΛΗΝΙΚΑ ΚΡΑΤΗ 1. Ρόδος (Βεν.) 10. Ουγγαρία 2. Νάξος 11. Βασίλειο Βλαχο – Βουλγάρων 3. Δουκάτο Κρήτης (Βεν.) 12. Λατινική Αυτοκρατορία 4. Εύβοια (Βεν.) 13. Αυτοκρατορία Νίκαιας 5. Δουκάτο της Αθήνας 14. Αυτοκρατορία Τραπεζούντας 6. Πριγκιπάτο Αχαΐας (Βεν.) 15. Μικρή Αρμενία 7. Βασίλειο Θεσσαλονίκης 16. Βασίλειο Σελτζούκων (Σουλτανάτο Ικονίου) 8. Δεσποτάτο της Ηπείρου 17. Κύπρος 9. Βασίλειο της Σερβίας  Διάλυση και διανομή των εδαφών του Βυζαντινού Κράτους PARTITIO ROMANIAE\n36. ΠολύτιμοΔισκοπότηρο από τηνΑγίαΣοφία. Μεταφέρθηκεκιαυτόστη Βενετία. ΟΓιάγκοςΝούλας Στίχοι:ΠάνοςΘεοδωρίδης Μουσική: ΓιάννηςΜαρκόπουλος Ερμηνεία:ΓιώργοςΝταλάρας Το Γιάγκο Νούλα πιάσανε τρεις Φράγκοι σε καρτέρι τρεις μέρες τον βασάνιζαν τέσσερις τον χαλούσαν και το Κυριακοδεύτερο με Τρίτη τον ρωτούσαν Προσκύνα Φράγκου την αντρειά να πάρεις γης και πλούτη Ξένους εγώ δεν προσκυνώ και Φράγκους δε σεβούμαι είμαι αντάρτης του Βαγή κι εγγόνι του Σκεντέρη είμαι φονιάς του τύραννου σπαθί του σκλαβωμένου τ’ αδικημένου η φωνή του προδομένου δίκιο Είμαι τραγούδι κλέφτικο σ’ αρματωλού χειμώνα ήλιος στο καταχείμωνο του εικοστού αιώνα\n37.  Τα χάλκινα άλογα, που αφαιρέθηκαν από τον Ιππόδρομο της Κωνσταντινούπολης (1204) και τοποθετήθηκαν μπροστά στο ναό τον Αγίου Μάρκου της Βενετίας.\n2. H περίοδος της Λατινοκρατίας και τα ελληνικά κράτη\n3. H ενετική οικονομική διείσδυση και το σχίσμα των Eκκλησιών\n7. Σχέσεις Βυζαντίου-Δυσης. Αγώνες για τη διατήρηση των ιταλικών κτήσεων\nΟι Βούλγαροι και οι σχέσεις τους με το Βυζάντιο.


Yaiza - Ξενοδοχεία\nΞενοδοχεία σε: Yaiza\nΠού να μείνετε σε: Yaiza\nΑξιολόγηση πελατών9,4.Εξαιρετικό491 σχόλια πελατών Hotels.com\nYaiza: Κορυφαία σημεία ενδιαφέροντος\nφωτογραφία από Aileen R\nΕπωφεληθείτε στο έπακρο από τη διαμονή σας και επισκεφτείτε αυτό το μέρος: Marina Rubicon, 3,2 χλμ. από το κέντρο της περιοχής (Πλάγια Μπλάνκα). Εδώ μπορείτε να βγάλετε καταπληκτικές φωτογραφίες δίπλα στο νερό! Σύμφωνα με τους ταξιδιώτες της Hotels.com, σε αυτό το φιλόξενο μέρος υπάρχουν πολλές όμορφες παραλίες. Αν συνεχίσετε να περπατάτε, θα φτάσετε στα ακόλουθα μέρη που έχουν καταπληκτική θέα στο νερό: Παραλία Dorada και Playa del Afre.\nΑυτό το μέρος (Lanzarote Fishing Club) βρίσκεται στην καρδιά της πόλης (Puerto Calero (Λιμάνι)), γι' αυτό σας προτείνουμε να το επισκεφτείτε κατά τη διάρκεια της διαμονής σας. Σύμφωνα με τους ταξιδιώτες της Hotels.com, σε αυτό το μέρος με τη χαλαρωτική ατμόσφαιρα υπάρχουν πολλές όμορφες παραλίες. Αν επιθυμείτε να εξερευνήσετε ορισμένα από τα πάρκα εδώ (Puerto Calero (Λιμάνι)), επισκεφτείτε τα ακόλουθα μέρη: Εθνικό πάρκο Timanfaya και Φυσική Περιοχή El Lago Verde.\nΑυτό το μέρος (Cala Blanca Sub) βρίσκεται 2,2 χλμ. από το κέντρο της πόλης (Πλάγια Μπλάνκα), γι' αυτό σας προτείνουμε να το επισκεφτείτε κατά τη διάρκεια της διαμονής σας. Σύμφωνα με τους ταξιδιώτες της Hotels.com, σε αυτό το φιλόξενο μέρος υπάρχουν πολλές όμορφες παραλίες. Αν σας αρέσει εδώ (Cala Blanca Sub), θα λατρέψετε σίγουρα και το ακόλουθο μέρος που βρίσκεται σε κοντινή απόσταση: Υδάτινο Πάρκο Aqualava.\nΜάθετε περισσότερα για: Yaiza\nYaiza: Οι επισκέπτες σε αυτό το μέρος που είναι ιδανικό για οικογένειες λατρεύουν τις παραλίες, τα μπαρ και τη μαρίνα. Όταν ο καιρός είναι καλός, οι λάτρεις της παραλίας μπορούν να περάσουν τη μέρα τους σε μέρη, όπως Πλάγια Μπλάνκα. Όσο είστε εδώ, αφιερώστε λίγο χρόνο, για να απολαύσετε άλλα σημεία ενδιαφέροντος, όπως Marina Rubicon.\nΚάστρο Las Coloradas Ξενοδοχεία - Πλάγια Μπλάνκα\nΌρος Roja Ξενοδοχεία - Πλάγια Μπλάνκα\nΠαραλία Quemada Ξενοδοχεία - Πλάγια Κεμάδα\nΦάρος Pechiguera Ξενοδοχεία - Πλάγια Μπλάνκα\nΠέντε Αστέρων ξενοδοχεία στην πόλη Yaiza\nYaiza, Ισπανία: Περισσότερα ξενοδοχεία\nYaiza: Ξενοδοχεία με τη μεγαλύτερη βαθμολογία\nΒίλα στο Λας Coloradas με τα πόδια πρόσβαση σε Papagayo θέα Λος Ajaches\nΜοντέρνα πολυτελή βίλα, θερμαινόμενη πισίνα, air con, θέα στη θάλασσα, Wi FI, πλήρες τηλεοπτικό πακέτο,\nYaiza: Ξενοδοχεία που προστέθηκαν πρόσφατα\nVilla Mariposa Summar\nLuxury 4-Bed family Villa with private pool\nFashion Villa Armonia\nYaiza: Άλλα ξενοδοχεία\nΠόλεις κοντά σε Yaiza\nΜάτσερ - Ξενοδοχεία\nΛος Μοχόνες - Ξενοδοχεία\nΚονίλ - Ξενοδοχεία\nTinajo - Ξενοδοχεία\nΜάντσα Μπλάνκα - Ξενοδοχεία\nΔείτε περισσότερα ξενοδοχεία σε: Yaiza


Σόνια Τάνταρου Κρίγγου: Μια δυνατή φωνή για την Αργολίδα - Παραπολιτικά Αργολίδα\nΣυνέντευξη στην εφημερίδα Αργολίδα παραχώρησε η Σόνια Τάνταρου Κρίγγου.\nΤο πλήρες κείμενο της είναι το εξής:\nRapid τεστ σε αθλητές και αθλήτριες των ομάδων, των Εθνικών κατηγοριών του Νομού Αργολίδας πραγματοποιήθηκαν σήμερα στον εξωτερικό χώρο του Δ.Α.Κ. Ναυπλίου (Δημοτικό Αθλητικό Κέντρο). Την διενέργεια των τεστ οργάνωσε η Περιφέρεια Πελοποννήσου, Π.Ε. Αργολίδας με την εθελοντική συνεργασία της ΚΟΜΥ (Κινητή Μονάδα Υγείας) κάτω από την αυστηρή τήρηση των υγειονομικών πρωτοκόλλων. Ακολούθησε τα parapolitikaargolida.gr […]


Όπως είναι άλλωστε γνωστό, αποτελεί πάγια θέση, όλων των Κυνηγετικών μας Οργανώσεων, η απαρέγκλιτη και πιστή εφαρμογή των απαγορεύσεων θήρας που έχουν θεσπιστεί, ασχέτως εάν συμφωνούμε ή όχι με ορισμένες από αυτές.\nΣημειώνουμε ότι, η Κυνηγετική Συνομοσπονδία Ελλάδος ΠΡΙΝ από την έκδοση της σχετικής Απόφασης από τον Αναπληρωτή Υπουργό Περιβάλλοντος κ. Φάμελλο, είχε ζητήσει με έγγραφό της την καθολική απαγόρευση του κυνηγίου της μπεκάτσας, εξηγώντας ότι οι επιπτώσεις των δυσμενών καιρικών συνθηκών είναι διαφορετικές για κάθε είδος.\nΤα τελευταία 24ωρα οι Θηροφύλακες των Κυνηγετικών Οργανώσεων βρίσκονται επί ποδός για να καταστείλουν φαινόμενα λαθροθηρίας και παραβατικών συμπεριφορών εις βάρος της άγριας ζωής, με σαφέστατες εντολές να είναι ιδιαίτερα αυστηροί απέναντι σε όσους προσβάλλουν με τις πράξεις τους, τις αξίες και την κουλτούρα του κόσμου των κυνηγών.\nΣύμφωνα με τον σχεδιασμό της Κ.Σ.Ε, η προσπάθεια τόσο των Θηροφυλάκων των Κυνηγετικών Οργανώσεων, όσο και των απλών κυνηγών πρέπει να αποβλέπει στην αποτροπή κάθε παραβατικής ενέργειας, γιατί η αποτροπή είναι το βασικό μας μέλημα.\nΜην ξεχνάμε ότι ο λαθροθήρας είναι εχθρός του κυνηγού!


Τα δεδομένα υποδηλώνουν ότι σχηματίζεται προκατάληψη βραχείας συμπίεσης στην αγορά BTC | Playsiders\nΣτις 10 Ιανουαρίου, το Bitcoin έπεσε κάτω από τα 40.000$ με απώλειες 1,53%, την πρώτη φορά που έπεσε κάτω από το ψυχολογικό όριο των 40.000$ από τον Σεπτέμβριο του 2021. Μετά από αυξημένες ανησυχίες για επιθετική πολιτική από την Federal Reserve των ΗΠΑ, συνοδευόταν από μια ευρύτερη ύφεση στα κρυπτονομίσματα από το ξεπούλημα στην παραδοσιακή χρηματοπιστωτική αγορά. Αλλά τη στιγμή της γραφής, η τιμή του BTC επανήλθε ξανά πάνω από τα 42.000$. Αν και οι προσδοκίες τιμής για την πτώση του Bitcoin θα είναι πιο λογικές με βάση ορισμένους μακροοικονομικούς παράγοντες, υπάρχει κάποια ανάλυση υπέρ του πιθανού bull του Bitcoin.\nΗ αύξηση των επιτοκίων ή η μείωση του QE δεν πρέπει να είναι αρκετά πτωτική για την ανοδική τάση του BTC. Το Γραφείο Στατιστικών Εργασίας των ΗΠΑ θα δημοσιεύσει τον Δείκτη Τιμών Καταναλωτή (CPI) για τον Δεκέμβριο του 2021 στις 12 Ιανουαρίου. Όπως ήταν αναμενόμενο, τα στοιχεία του ΔΤΚ θα αυξηθούν κατά 7% για το έτος έως τον Δεκέμβριο, γεγονός που δείχνει ότι ο αυξανόμενος πληθωρισμός θα ωθήσει τη FED να στραφεί πιο επιθετική προς τη νομισματική πολιτική.\nΩστόσο, ο οικονομολόγος Alex Krüger παρουσίασε πρόσφατα μια διατριβή υπέρ των bulls μέσω Twitter λέγοντας ότι: «Αυτό ήταν εξαιρετικά ανοδικό λόγω της ταχύτητας της ανάκαμψης της Fed. Η αύξηση των επιτοκίων ή η μείωση της ποσοτικής χαλάρωσης (QE) δεν θα πρέπει να είναι αρκετά πτωτική ώστε να αλλάξει την ανοδική τάση στα περιουσιακά στοιχεία».\nΟ Krüger σημείωσε επίσης ότι το Bitcoin έχει ήδη πέσει πολύ μακριά από τα υψηλά ρεκόρ του, στο βαθμό που πλέον είναι τεχνικά υπερπουλημένο. Εάν οι επερχόμενες μετρήσεις ΔΤΚ είναι χαμηλότερες από 7%, το BTC θα μπορούσε να αντιδράσει με ανάκαμψη στα 45.000$.\nΜε βάση το πιο πρόσφατο διάγραμμα Dominance Oscillator Between Long and Short Liquidations της Glassnode, δείχνει ότι οι έμποροι που επιθυμούν BTC συνεχώς ρευστοποιούνται και βρίσκονται σε ζημία από τον Νοέμβριο του 2021.


Πολιτική Απορρήτου - Cristi Academy\nΗ χρήση των ηλεκτρονικών σελίδων και υπηρεσιών πού παρέχονται στον επισκέπτη/χρήστη, από τον ιστότοπο www.cristiacademy.gr ιδιοκτησίας της «Cretan Art Productions Moν. ΙΚΕ» εφεξής «η εταιρεία», προϋποθέτει την ανεπιφύλακτη συμφωνία σας με την Πολιτική Απορρήτου περί Προστασίας Προσωπικών Δεδομένων του παρόντος ιστότοπου. Συνεπώς, ο επισκέπτης/χρήστης οφείλει να διαβάσει προσεκτικά τα περιεχόμενα αυτής της σελίδας, πριν από τη χρήση των υπηρεσιών του διαδικτυακού μας τόπου. Αν δεν συμφωνεί, θα πρέπει να τον εγκαταλείψει και να ΜΗΝ κάνει καμία χρήση των υπηρεσιών και του περιεχομένου του.\nΑυτή η πολιτική απορρήτου μπορεί να αλλάζει από καιρό σε καιρό σύμφωνα με τη νομοθεσία ή τις εξελίξεις στον κλάδο. Δεν θα ενημερώσουμε ρητά τους πελάτες μας ή τους χρήστες του ιστότοπου μας για τις αλλαγές αυτές. Αντ̓ αυτού, σας συνιστούμε να ελέγχετε περιστασιακά αυτή τη σελίδα για τυχόν αλλαγές της παρούσας πολιτικής απορρήτου. Η εξακολούθηση της χρήσης του ιστότοπου www.cristiacademy.gr ακόμη και μετά τις όποιες αλλαγές στην Πολιτική Απορρήτου, σημαίνει την ανεπιφύλακτη αποδοχή των όρων αυτών εκ μέρους σας.\nΟ υπεύθυνος επεξεργασίας αυτού του ιστότοπου είναι: «Cretan Art Productions Moν. ΙΚΕ»


Με τιμή και δόξα ο εορτασμός του Αγίου Ραφαήλ-Πόλος έλξης πιστών το Μοναστήρι – Εφημερίδα Πολιτικά\nΜε τιμή και δόξα ο εορτασμός του Αγίου Ραφαήλ-Πόλος έλξης πιστών το Μοναστήρι\nΦωτογραφίες: Στρατής Μακροδούλης\nΜε λαμπρότητα και θρησκευτική κατάνυξη πραγματοποιήθηκαν οι θρησκευτικές εκδηλώσεις για την εορτή των Αγίων Ραφαήλ, Νικολάου και Ειρήνης στο λόφο των Καρυών της Θερμής στο νησί της Λέσβου. Παρουσία εκπροσώπων των τοπικών αρχών της Λέσβου και χιλιάδων πιστών τελέστηκε χθες ο πανηγυρικός Εσπερινός. Σήμερα, με την καθιερωμένη κάθε χρόνο την Τρίτη της Διακαινησίμου λιτανεία, όπου στην κεφαλή της πομπής βρισκόταν η ηγουμένη Ταβιθά, κορυφώθηκαν οι εκδηλώσεις μνήμης των Αγίων.\nΤο μοναστήρι είναι ανοιχτό από τις 7.00 πμ. μέχρι τη δύση του ηλίου, σε όποιον επιθυμεί να προσευχηθεί, να ζητήσει την πνευματική καθοδήγηση της νέας Ηγουμένης Ταβιθά ή να ζητήσει την εμψύχωση σε οποιαδήποτε δύσκολη στιγμή της ζωής του. Όλο το χρόνο, καθημερινά τελείται Θεία Λειτουργία, εσπερινός και παράκληση των Αγίων. Άνθρωποι από όλα τα μέρη της γης, κυρίως νέα παιδιά, συρρέουν κατά εκατοντάδες, ζητούν την ευχή της Ηγουμένης και τυγχάνουν της φιλοξενίας και των καλών λόγων της. Οι προσκυνητές μπορούν να φιλοξενηθούν δωρεάν στους ξενώνες της Μονής.\nΟι Άγιοι Ραφαήλ, Νικόλαος και Ειρήνη συγκαταλέγονται στη χορεία των Νεοφανών Αγίων και μάλιστα εκείνων που μαρτύρησαν σχεδόν αμέσως μετά την άλωση της Κωνσταντινουπόλεως. Σχετικά με τον βίο τους γνωρίζουμε λίγα πράγματα. Οι πρώτες πληροφορίες για την ύπαρξη των Αγίων ιστορούνται με θαυματουργικό και αποκαλυπτικό τρόπο από το έτος 1959 μ.Χ. Από μία ανασκαφή που έγινε στη Θερμή της Λέσβου, ανακαλύφθηκε ο τάφος ενός αγνώστου προσώπου, που όπως αποκαλύφθηκε σε συνεχή οράματα, ανήκε στον Άγιο Ιερομάρτυρα Ραφαήλ, ο οποίος μαρτύρησε μαζί με τον Άγιο Οσιομάρτυρα Νικόλαο και την Αγία Ειρήνη. Ο τάφος και το λείψανο του Αγίου Νικολάου ανακαλύφθηκε στις 13 Ιουνίου 1960 μ.Χ.Ο Άγιος Ραφαήλ καταγόταν από τους Μύλους της Ιθάκης και γεννήθηκε το έτος 1410 μ.Χ. Το κοσμικό του όνομα ήταν Γεώργιος Λάσκαρης ή Λασκαρίδης και ο πατέρας του ονομαζόταν Διονύσιος. Πριν γίνει κληρικός είχε σταδιοδρομήσει στο βυζαντινό στρατό και έφθασε μάλιστα σε μεγάλο βαθμό. Σε ηλικία τριάντα πέντε ετών γνώρισε ένα ασκητικό και σεβάσμιο γέροντα, τον Ιωάννη, ο οποίος τον προσείλκυσε στην εν Χριστώ ζωή. Κάποια Χριστούγεννα ο γέροντας κατέβηκε από τον τόπο της ασκήσεώς του, για να εξομολογήσει και να κοινωνήσει τους στρατιώτες και κήρυξε τον λόγο του Θεού. Τότε ο αξιωματικός Γεώργιος, όταν ο γέροντας κατέβηκε πάλι τα Θεοφάνεια, αποχαιρέτισε τους στρατιώτες και τον ακολούθησε.Μετά την κουρά του σε μοναχό, χειροτονήθηκε πρεσβύτερος, αλλά τιμήθηκε και με το οφίκιο του αρχιμανδρίτη και του πρωτοσύγκελου. Μαζί δε με τις άλλες αποκαλύψεις, ο Άγιος Ραφαήλ αποκάλυψε ότι απεστάλη από τον Οικουμενικό Πατριάρχη στην Εσπερία, στην πόλη της Γαλλίας που ονομάζεται Μορλαί, για να εκπληρώσει την εντολή που του ανατέθηκε. Το γεγονός αυτό έλαβε χώρα λίγο πριν από την άλωση της Κωνσταντινουπόλεως. Ακόμη απεκάλυψε ότι κήρυξε τον λόγο του Ευαγγελίου στην Αθήνα, στο λόφο που είναι το μνημείο του Φιλοπάππου.Λίγα χρόνια πριν από την άλωση της Κωνσταντινουπόλεως, περί το έτος 1450 μ.Χ., ο Άγιος βρέθηκε μετά από περιπλανήσεις στην περιοχή της Μακεδονίας και μόναζε εκεί.Κοντά στον Άγιο Ραφαήλ βρισκόταν εκείνο το διάστημα ο Άγιος Νικόλαος ως υποτακτικός. Ο Νικόλαος εκάρη μοναχός και στη συνέχεια χειροτονήθηκε διάκονος. Θεωρείται Θεσσαλονικεύς στην καταγωγή, αν και αναφέρεται ότι γεννήθηκε στους Ράγους της Μηδίας της Μικράς Ασίας. Ωστόσο μεγάλωσε και ανδρώθηκε στη Θεσσαλονίκη.Μόλις έπεσε η Κωνσταντινούπολη στα χέρια των Τούρκων, οι οποίοι εισέβαλαν ορμητικά στη Θράκη και καταλύθηκε οριστικά η βυζαντινή αυτοκρατορία, ο φόβος για γενικούς διωγμούς κατά των Χριστιανών στάθηκε ως αφορμή να καταφύγει ο Άγιος Ραφαήλ με την συνοδεία του από το λιμάνι της Αλεξανδρουπόλεως, στη Μυτιλήνη. Εκεί εγκαταστάθηκε μαζί με άλλους μοναχούς στην παλαιά μονή του Γενεσίου της Θεοτόκου, η οποία στο παρελθόν ήταν γυναικεία και ήταν χτισμένη στο λόφο Καρυές, κοντά στο χωριό Θέρμη. Ηγούμενος της μονής εξελέγη στην συνέχεια ο Άγιος Ραφαήλ.Έπειτα από μερικά χρόνια, το έτος 1463 μ.Χ., η Λέσβος έπεσε στα χέρια των Τούρκων, οι οποίοι σε μια επιδρομή τους στο μοναστήρι, συνέλαβαν τον Άγιο Ραφαήλ και τον Άγιο Νικόλαο, τη Μεγάλη Πέμπτη του ιδίου έτους. Ακολούθησαν σκληρά και ανηλεή βασανιστήρια και ο Άγιος Ραφαήλ μαρτύρησε διά σφαγής με πολύ σκληρό τρόπο. Τον έσυραν βιαίως τραβώντας τον από τα μαλλιά και την γενειάδα, τον κρέμασαν από ένα δένδρο, τον χτύπησαν βάναυσα, τον τρύπησαν με τα πολεμικά τους όργανα, αφού προηγουμένως τα πυράκτωσαν σε δυνατή φωτιά και τελικά τον έσφαξαν πριονίζοντάς τον από το στόμα.\nΠετάλι για την προώθηση του ορεινού αθλητισμού-3d Lesvos Enduro MTB\nΠασχαλινή “συνύπαρξη” με γλέντι αλληλεγγύης!


vita4you blog > QUIZ > Πόσα γνωρίζετε για το πράσινο τσάι;\n31 Ιουλίου, 2020 0 Comment\nTo πράσινο τσάι είναι ένα από τα πιο δημοφιλή ροφήματα στον κόσμο με σημαντικές ιδιότητες! Πόσα, όμως, γνωρίζετε για το πράσινο τσάι; Παίξτε το quiz και εμπλουτίστε τις γνώσεις σας!\nΑπό ποιο φυτό παρασκευάζεται το πράσινο τσάι;\nΣε ποια περιοχή του κόσμου πρωτοκαλλιεργήθηκε το πράσινο τσάι;\nΠριν από πόσα χρόνια χρησιμοποιήθηκε;\nΠριν 2.000 χρόνια\nΠριν 2.500 χρόνια\nΠριν 4.000 χρόνια\nΑπό τι αποτελείται το πράσινο τσάι;\nΠου δρα το πράσινο τσάι;\nΣτα δόντια και τα ούλα\nΤι καταπολεμάει ;\nΗ μέντα είναι ένα αρωματικό φυτό με πολλές ιδιότητες; Πόσα, όμως, γνωρίζετε για τη μέντα; Παίξτε το quiz και εμπλουτίστε …


Jack Nikolson – Εκεί που οι δαίμονες της τέχνης αποδυναμώνονται - Astrology.gr\nΗΛΙΟΣ - 13° 36' 40" ΚΑΡΚΙΝΟΣ\nΣΕΛΗΝΗ - 26° 25' 58" ΠΑΡΘΕΝΟΣ\nΕΡΜΗΣ - 00° 45' 25" ΚΑΡΚΙΝΟΣ\nΑΦΡΟΔΙΤΗ - 15° 04' 55" ΔΙΔΥΜΟΙ\nΑΡΗΣ - 00° 16' 49" ΤΑΥΡΟΣ\nΔΙΑΣ - 07° 51' 06" ΚΡΙΟΣ\nSTARS 21 Απρ 2011\nJack Nikolson – Εκεί που οι δαίμονες της τέχνης αποδυναμώνονται\nΤαύρος με ωροσκόπο Λέοντα\nΟ Jack Nicholson γεννήθηκε στη Νέα Υόρκη στις 22/4/1937 στις 11:00 το πρωί.\nΟ ηθοποιός με τις περισσότερες υποψηφιότητες στην ιστορία των Oscars (12 συνολικά) και 3 φορές έχει πάρει το βραβείο σπίτι του.\nΟ εκπληκτικός ερμηνευτής με το ασύγκριτα ειρωνικό, απειλητικό και παράλληλα γοητευτικό χαμόγελο, μεγάλωσε στο Neptune του New Jersey με τη γιαγιά του.\nΗ μητέρα του June ήταν ταλαντούχα χορεύτρια και έμεινε έγκυος στα 17 της χρόνια με τον Ιταλό πατέρα του Furcillo-Rose, μη θέλοντας να αναγνωρίσει τον Jack.\nΤο γεγονός αυτό το έμαθε σε ηλικία 38 ετών από ένα άρθρο του περιοδικού «Time»!\nΈκτοτε, περνά από τη μια γυναικεία αγκαλιά στην άλλη χωρίς κανένα ενδοιασμό.\nΧώρισαν οριστικά το 1990, όταν η Huston έμαθε πως η νεαρή Rebecca Broussard περίμενε το παιδί τους.\nΕκτός από τα 4 αναγνωρισμένα, λέγεται πως έχει άλλα 2 παιδιά με την Susan Anspach ένα γιο καθώς και άλλη μία κόρη με την Jenine Gourin.\nΗ δική του ιστορία φαίνεται πως ακολουθούσε σιωπηλά την πορεία του, ενώ ο ίδιος έχει ακόμα εμμονή με το γυναικείο φύλο και τη σπατάλη των συναισθημάτων του στο βωμό της ανεξαρτησίας του.\nΌταν έμαθε την αλήθεια για την οικογένειά του, η εξωτερική του ψυχραιμία ήταν παροιμιώδης. Βαθιά μέσα του όμως του κόστισε πολύ. Έκανε λοιπόν αυτό που τόσο θαυμαστά έκανε σε όλη του τη ζωή. Πάτησε πάνω στο γεγονός της θλίψης του, συγκεντρώνοντας τις δυνάμεις του και με το «One Flew over the Cuckoo’s nest» (Η Φωλιά του Κούκου) το 1975 κερδίζει το πρώτο από τα τρία του Oscar A` Ανδρικού Ρόλου.\nΤο δεύτερο Όσκαρ ήρθε με την ταινία «Σχέσεις στοργής» στην οποία διαβάζοντας το σενάριο ήξερε ότι θα το κέρδιζε για το Β’ Ανδρικό ρόλο, όπως και έγινε.\nΟ κυνικός του χαρακτήρας έχει απωθήσει πολλούς, άλλοι μιλάνε για μια καλά κρυμμένη ευαισθησία, ο ίδιος όμως επιμένει να παρουσιάζεται καυστικός και πικάντικος λέγοντας: «Χρειάζομαι Βιάγκρα, μόνο όταν είμαι με περισσότερες από μία γυναίκες!" ή «Λέω ψέματα μόνο στην κοπέλα μου και στην αστυνομία».\nΤαύρος με ωροσκόπο Λέοντα και Σελήνη στην Παρθένο\nΑυτή η όψη δίνει και τη διανοητική του οξύνοια που αποτυπώνεται με τόση αυτοπεποίθηση στο βλέμμα του αλλά και τη συνεχή ενεργοποίηση της σκέψης του, προκειμένου να δράσει.\nΤο τρίγωνο του Ερμή με τον Ποσειδώνα προσθέτει φαντασία στις επικοινωνιακές του επιδιώξεις.\nΤο εξάγωνο της Σελήνης με τον Πλούτωνα με τη Σελήνη να κυβερνά τον 12ο οίκο και ο Πλούτωνας οικοθετημένος εκεί, είναι οι ηφαιστειακές του εκρήξεις που έμοιαζαν με απλό φαινόμενο που δύσκολα το ακολουθεί καταστροφή.\nΟ Πλούτωνας στον 12ο οίκο σε τετράγωνο με τον Ήλιο του είναι αυτός που του στόλισε το βλέμμα, έδωσε το απροσδιόριστο σκανδαλώδες προφίλ, τρέφοντας παράλληλα και τη σκοτεινή του πλευρά όπως «Η Λάμψη» και «Οι μάγισσες του Ίστγουικ».\nΣτα τετράγωνα Αφροδίτης – Πλούτωνα και Ήλιου Πλούτωνα, (σημαντικά γιατί Ήλιος – Αφροδίτη βρίσκονται στο μεσουράνημα) μπορεί ένας άνθρωπος σαν αυτόν να οφείλει το βίωμα των συχνών συναισθηματικών απωλειών και παράλληλα να μπορεί να το μετατρέπει σε πανηγύρι λύτρωσης.


ΔΟΕ: Γνωμοδότηση Νομικής Συμβούλου της Δ.Ο.Ε. σχετικά με τη λήψη 9μηνης άδειας ανατροφής από νεοδιόριστους εκπαιδευτικούς :: Σύλλογος εκπ/κών Π.Ε. "ο Αριστοτέλης"\nΑρχική Σελίδα > ΔΟΕ: Γνωμοδότηση Νομικής Συμβούλου της Δ.Ο.Ε. σχετικά με τη λήψη 9μηνης άδειας ανατροφής από νεοδιόριστους εκπαιδευτικούς\nΔΟΕ: Γνωμοδότηση Νομικής Συμβούλου της Δ.Ο.Ε. σχετικά με τη λήψη 9μηνης άδειας ανατροφής από νεοδιόριστους εκπαιδευτικούς\nΣας αποστέλλουμε γνωμοδότηση της Νομικής Συμβούλου της Δ.Ο.Ε. Μαρίας Μαγδαληνής Τσίπρα σχετικά με τη νομιμότητα της υπ’ αρ. 10857/Ε3/21-8-2020 εγκυκλίου της Γενικής Διεύθυνσης Εκπαιδευτικού Προσωπικού Π.Ε. και Δ.Ε. του Υπουργείου Παιδείας αναφορικά με τη δικαιούμενη εκ μέρους των εκπαιδευτικών άδεια ανατροφής τέκνων.\nΔΟΕ | γνωμοδότηση νομικού συμβούλου


«Ψυχή βαθιά»… | lawprofile\n2 Σχόλια to “«Ψυχή βαθιά»…”\nΠροσωπικά μου άρεσε αρκετά. Πράγματι «σηκώνει» πολύ κουβέντα σχετικά με τις αναφορές του σε σημεία του Εμφυλίου Πολέμου, που έτσι και αλλιώς έχουν διπλή ανάγνωση. Εγώ παλιότερα ήμουν με την μία «ορθή» ανάγνωση. Τώρα – όχι εξαιτίας της ταινίας – παρακολουθώ με προσοχή και τις δύο αναγνώσεις, αλλά θεωρώ ότι έτσι κι αλλιώς η ταινία δεν προσπαθεί να ανασυντάξει την ιστορική αλήθεια. Καταγράφει μία αληθινή ιστορία, μία από αυτές που με τραγικό τρόπο συνέβησαν εκείνη την περίοδο και «πλάθει» γύρω από αυτή ένα σενάριο βασισμένο και σε ιστορικά γεγονότα. Μου προκάλεσε εντύπωση η επίθεση που δέχτηκε η ταινία από το ΚΚΕ και από τον «Ιό» της «Ε» το περασμένο Σάββατο. Δεν μου άρεσε αυτή η προσπάθεια να κριθεί η ταινία «σώνει και καλά» ως ιστορικά ανακόλουθη. Δεν ήταν η πρόθεση του Βούλγαρη να κάνει μία ταινία ιστορικού χαρακτήρα ώστε να έχει μία σαφή τοποθέτηση. Αλλού στόχευε και εκτιμώ πως σε γενικές γραμμές τα κατάφερε. Πολύ καλή η μουσική, άριστη η φωτογραφία και το «ταξίδι» μας μέσα από αυτήν ήταν συναρπαστικό, ενώ τέλος θα ήθελα να κάνω μνεία και στην πολύ καλή ερμηνεία του Βαγγέλη Μουρίκη – Καπετάν Ντούλα, που κατ’ εμέ ξεχώρισε υποκριτικά… Ας είμαστε λίγο πιο επιεικείς σε καλές προσπάθειες που συμβάλλουν στην απομυθοποίηση και αποενοχοποίηση ένθεν, κακείθεν..\n10/11/2009 at 16:37\nΠαύλε μου, η κριτική μου στην ταινία δεν αφορά στην πολιτική άποψη του Βούλγαρη. Η πολιτική του άποψη με ενόχλησε μόνο επειδή υπονομεύει καλλιτεχνικά με τα κλισέ της το «στόρυ» της ίδιας της ταινίας. Στέκομαι σε μερικά: Η άποψη για «όλα φταίνε οι ξένοι» εμφανίζεται με τέτοιο πανηγυρικό τρόπο στην αρχή που εξαγγέλλει και προδιαγράφει απολύτως τη μετέπειτα πλοκή. Η δε πλοκή στα επιμέρους επίσης εξαγγέλλεται με τα γράμματα της μάνας. Η σκηνή με το Βέγγο πέρα από ανιστόρητη (γι` αυτό ειδικά γράφει πάρα πολύ καλά ο Ηλίας Κανέλλης στο Athens Review of books) είναι απολύτως προβλέψιμη για όποιον στοιχειωδώς θυμάται από το σχολείο τη συνομιλία Πρίαμου-Αχιλλέα στην Ιλιάδα. Κι ακόμη: Η συμφιλίωση -κατά Βούλγαρη- προϋποθέτει εκτός από την ευθύνη των ξένων, οι εκατέρωθεν δικοί μας να είναι «καλοί άνθρωποι» που κατά λάθος μπλέχτηκαν στην αγριότητα του πολέμου. Γι` αυτό και οι άνθρωποι κάθε παράταξης εμφανίζονται με ενιαία χαρακτηριστικά. Οι δεξιοί είναι όλοι θλιμμένοι (μέχρι κι ο Τριαντάφυλλος στο τέλος) και οι αριστεροί είναι όλοι στην «κοσμάρα τους». `Αρα κατά βάθος κανείς δεν φταίει. `Η μάλλον (κι εδώ άλλο φρικτό κλισέ) φταίει όποιος ξεφεύγει από την καλοσύνη του και επιτίθεται. `Ετσι στις δύο πολεμικές σκηνές η μάχη χάνεται για τους επιτιθέμενους, την πρώτη φορά είναι οι δεξιοί και τη δεύτερη οι αριστεροί. Αυτά τα ολίγα, διότι κατ` εμέ τέτοιος είναι ο Βούλγαρης γλυκερός και clean και δεν με αρέσει. Αλλά περί ορέξεως..\nΕτικέτες: ψυχή βαθιά


Τα σπήλαια της Ελλάδας. Δαδιώτη Αναστασία ΠΗΓΗ:http://history-Pages.blogspot.com Δαδιώτη Ιωάννα Γερακούδη Κατερίνα Κασιάρα Άννα-Μαρία. - ppt κατέβασμα\nΤα σπήλαια της Ελλάδας. Δαδιώτη Αναστασία ΠΗΓΗ:http://history-Pages.blogspot.com Δαδιώτη Ιωάννα Γερακούδη Κατερίνα Κασιάρα Άννα-Μαρία.\nΔημοσίευσεAlcander Stathopoulos Τροποποιήθηκε πριν 3 χρόνια\nΠαρουσίαση με θέμα: "Τα σπήλαια της Ελλάδας. Δαδιώτη Αναστασία ΠΗΓΗ:http://history-Pages.blogspot.com Δαδιώτη Ιωάννα Γερακούδη Κατερίνα Κασιάρα Άννα-Μαρία."— Μεταγράφημα παρουσίασης:\n1 Τα σπήλαια της Ελλάδας. Δαδιώτη Αναστασία ΠΗΓΗ:http://history-Pages.blogspot.com Δαδιώτη Ιωάννα Γερακούδη Κατερίνα Κασιάρα Άννα-Μαρία Κασιάρας Κωνσταντίνος Λέτσιος Κωσταντίνος Λαχανά Μαρία\n2 ΣΠΗΛΑΙΑ ΑΛΕΠΟΤΡΥΠΑ Αλεπότρυπα Δυρού Είναι ένα από τα πιο σημαντικά σπήλαια με αρχαιολογικό ενδιαφέρον, της Μάνης αλλά και της Ελλάδας γενικότερα και βρίσκεται στον όρμο του Δυρού, 200 μέτρα απόσταση από το σπήλαιο Βλυχάδα. Πρόκειται για αρκετά μεγάλο σπήλαιο που στο παρελθόν υπήρξε κοίτη υπόγειου ποταμού. Ανακαλύφθηκε τυχαία το 1958 και από τότε έχει τραβήξει το ενδιαφέρον των αρχαιολόγων για τα πολύ σημαντικά ευρήματα που έχουν βρεθεί μέσα του. Το σπήλαιο χρησιμοποιήθηκε ως κατοικία, αποθήκη αγαθών, εργαστήριο οικοτεχνικής δραστηριότητας, καθώς και ως χώρος ταφής και λατρείας νεκρών. Με βάση τις χρονολογήσεις και τη μελέτη των ευρημάτων το σπήλαιο χρησιμοποιήθηκε περίπου το π.Χ. Μετά από ανασκαφές που γίνονται μέχρι και σήμερα, παρατηρήθηκαν ογκόλιθοι, άταφοι νεκροί και άλλα στοιχεία που οδηγούν στο συμπέρασμα πως μια μεγάλη καταστροφή, πιθανότατα σεισμός, εγκλώβισε τους κατοίκους μέσα στο σπήλαιο στο τέλος της 4ης χιλιετίας π.Χ. Πολλά εκθέματα βρίσκονται στο αρχαιολογικό μουσείο Σπάρτης, αλλά και στο μικρό μουσείο που βρίσκεται στην είσοδο του σπηλαίου. Για να αξιοποιηθεί τουριστικά, το σπήλαιο υπέστη μεγάλες καταστροφές στο εσωτερικό του, αλλά κυρίως στην είσοδό του, κατά τη διάνοιξή της με χρήση δυναμίτη, που κατέστρεψε σημαντικά αρχαιολογικά ευρήματα. Εδώ κι αρκετά χρόνια το σπήλαιο παραμένει κλειστό για τους επισκέπτες και για τους σπηλαιολόγους\n3 Σπήλαιο Περάματος Βρίσκεται μόλις 5 χλμ\nΣπήλαιο Περάματος Βρίσκεται μόλις 5 χλμ. από το κέντρο της πόλης των Ιωαννίνων, στο δρόμο για Μέτσοβο, στο ομώνυμο προάστιο Πέραμα, επάνω στο λόφο Γορίτσα. Τα πόδια του λούζει η λίμνη Παμβώτιδα Ιωαννίνων, που έγινε ξακουστή με το θρύλο της Κυρά-Φροσύνης και του Αλή Πασά. Είναι το πιο μεγάλο σε έκταση σπήλαιο στην Ελλάδα 14,8 στρέμματα και το 6ο σε μήκος διαδρόμων μ. Ανακαλύφθηκε το 1942 από το ζεύγος Πετρόχειλου. Οι εσωτερικοί του χώροι φωτίζονται με τρόπο καλλιτεχνικό και ο επισκέπτης μπορεί να θαυμάσει, περπατώντας σε διάδρομο μήκους περίπου μέτρων, τις ιριδίζουσες ανταύγειες των σταλακτιτών και σταλαγμιτών με τα περίεργα σχήματα.\n4 ΣΠΗΛΑΙΟ ΚΑΣΤΑΝΙΑΣ Σπήλαιο Καστανιάς Γνωστό και ως σπήλαιο του Αγίου Ανδρέα (από το ομώνυμο εκκλησάκι κοντά του), πλούσιο σε ποικιλία σχημάτων και χρωμάτων, κατατάσσεται δεύτερο στο είδος του στην Ευρώπη. Βρίσκεται στο δήμο Βοιών, στο πρώτο «πόδι» της Πελοποννήσου, στην ανατολική απόληξη του Πάρνωνα, κοντά στη Νεάπολη. Είναι ένα από τα πιο όμορφα αξιοποιημένα σπήλαια, αρμονικά δεμένο με το φυσικό περιβάλλον. Η έκταση του σπηλαίου είναι 1,5 στρέμμα που χωρίζεται σε δύο επίπεδα. Η τουριστική διαδρομή είναι 500 μέτρα και πολύ ευχάριστη. Η ιδιαιτερότητα του σπηλαίου είναι ο πολύ πυκνός διάκοσμος που διαθέτει. Ένα χαρακτηριστικό του σπηλαίου είναι ο έντονος κόκκινος χρωματισμός του, που οφείλεται στο εμπλουτισμένο πέτρωμα από οξείδια σιδήρου. Ανάμεσα στους τεράστιους κόκκινους και λευκούς καταρράκτες, τις γιγάντιες πολύσχημες κολώνες, τις κουρτίνες και τα σεντόνια που ξεχύνονται από την οροφή, φωλιάζουν χταπόδια, κοράλλια, ελεφαντάκια, μανιτάρια, πουλιά, εξωτικά φυτά και μνημειώδη πλάσματα. Με λίγη τύχη, ίσως συναντήσετε έναν ευγενή μόνιμο κάτοικο του σπηλαίου, το τυφλό και κουφό δολιχόποδο.\n5 ΣΠΗΛΑΙΑ ΔΡΑΚΟΥ Σπήλαιο Δράκου Βρίσκεται στην Καστοριά και είναι ένα από τα πιο σύγχρονα σπήλαια στα Βαλκάνια, εξοπλισμένο με τα πιο σύγχρονα συστήματα ανακύκλωσης του αέρα και διατήρησης της ισορροπίας του κλίματος. Μεταξύ των άλλων, στο σπήλαιο έχει εγκατασταθεί ηλεκτρονικό σύστημα που ελέγχει τη μετακίνηση των βράχων στο εσωτερικό της ώστε να υπάρχει ανά πάσα στιγμή ενημέρωση για τις γεωλογικές μεταβολές. Έχουν φτιαχτεί ειδικές διαδρομές κατάλληλα διαμορφωμένες με σεβασμό προς το περιβάλλον και μια πλωτή γέφυρα από την οποία μπορεί κανείς να δει τις 7 λίμνες που υπάρχουν μέσα στη σπηλιά. Είναι το μοναδικό σπήλαιο στην Ελλάδα με λίμνες γλυκού νερού κι αυτό λόγω της εγγύτητας με τη λίμνη της Καστοριάς. Το σπήλαιο ανακαλύφθηκε το 1940 από κατοίκους της Καστοριάς και πήρε το όνομά της από την είσοδό της που έχει τη μορφή στόματος δράκου. Ακολούθησαν διάφορες χαρτογραφήσεις και εξερευνήσεις του σπηλαίου, ενώ η πρώτη προσπάθεια διαμόρφωσης του χώρου της εισόδου έγινε το Επίσης, μέσα στη σπηλιά ανακαλύφθηκαν οστά αρκούδας των σπηλαίων, η ηλικία των οποίων εκτιμάται σε χρόνια\n6 ΣΠΗΛΑΙΟ ΚΑΨΙΑ Σπήλαιο Κάψια Βρίσκεται περίπου 1,5 χλμ. βόρεια του χωριού Κάψια και 15 χλμ. μακριά από την Τρίπολη, στο νομό Αρκαδίας και θεωρείται ένα από τα πιο αξιόλογα σπήλαια στην Ελλάδα. Το σπήλαιο, γνωστό με το όνομα «καταβόθρες του Κάψια», ερευνήθηκε πρώτη φορά το 1887 από τον Γάλλο αρχαιολόγο Γουσταύο Φουζέρ, κατά τη διάρκεια ανασκαφών στην Αρχαία Μαντίνεια, και οι ειδικοί το έχουν κατατάξει στα 10 πιο αξιόλογα σπήλαια της Ελλάδας. Βρίσκεται στην περιφέρεια κλειστής λεκάνης του οροπεδίου της Μαντινείας και συνδέεται με το περίπλοκο γεωλογικό σύστημα από σπήλαια και φυσικές καταβόθρες που χαρακτηρίζουν τον υδροφόρο ορίζοντα. Η πρώτη έρευνα του σπηλαίου έγινε το 1892 από ελληνογαλλική ομάδα σπηλαιολόγων. Έχει μήκος περίπου 380 μ. (αν και συνεχίζει μετά το τέλος του τουριστικού διαδρόμου) και η μέχρι σήμερα εξερευνημένη του έκταση είναι περίπου 6,5 στρέμματα. Αυτό που κάνει το σπήλαιο ξεχωριστό είναι ο διάκοσμός του, που αποτελεί ένα σπάνιο μεγαλειώδες θέαμα συνδυασμού χρωμάτων και σχεδίων. Πολύχρωμοι σταλακτίτες και σταλαγμίτες δημιουργούν σχηματισμούς μοναδικής ομορφιάς, αλλά και εντυπωσιακές αντανακλάσεις στο εσωτερικό του σπηλαίου. Στο εσωτερικό του σπηλαίου βρέθηκαν ίχνη παλαιάς πλημμύρας και πλήθος από θραύσματα ανθρώπινων οστών και κρανίων, 40 περίπου ατόμων, κυρίως νεαρής ηλικίας, σκεπασμένα από λάσπη (πάχους 0,5 μ.) που σκεπάζει το πάτωμα του σπηλαίου. Το γεγονός αποδίδεται μάλλον σε ξαφνική πλημμύρα, που βρήκε το πλήθος μέσα στο σπήλαιο, πιθανόν ενώ τελούσε τα θρησκευτικά του καθήκοντα. Βρέθηκαν και λυχνάρια που ίσως ανήκουν στους ύστερους ελληνικούς χρόνους (4ος και 5ος αιώνας μ.Χ.). Ένας από τους χώρους του σπηλαίου της Κάψιας έχει το όνομα «η αίθουσα των θαυμάσιων», όπου παρουσιάζονται οι σπανιότεροι χρωματισμοί λιθωματικού υλικού από κάθε άλλο γνωστό ελληνικό σπήλαιο. Χρώματα εκρηκτικά, κόκκινα της φωτιάς και κίτρινα της ώχρας και πρασινογάλαζα, ανάμικτα με το κατάλευκο των σταλακτιτών, προσφέρουν ένα μοναδικό θέαμα φυσικής τέχνης.\n7 ΣΠΗΛΑΙΟ ΛΙΜΝΩΝ Σπήλαιο Λιμνών Το πανέμορφο αυτό σπήλαιο βρίσκεται κοντά στο χωριό Καστριά της Αχαΐας, 16,5 χλμ. από τα Καλάβρυτα, στον ορεινό όγκο του Χελμού, σε υψόμετρο 800 μ. περίπου. Το αξιοποιημένο μήκος του σπηλαίου ανέρχεται σε 500 μ., ενώ το συνολικό μήκος του είναι 2 χλμ. περίπου. Εκτός από τις μυστηριώδεις στοές, τους λαβυρινθώδεις διαδρόμους και τους σταλακτικούς σχηματισμούς, το σπήλαιο έχει κάτι το αποκλειστικά δικό του, που δεν υπάρχει σε άλλα γνωστά σπήλαια. Στο εσωτερικό του υπάρχουν 13 αλλεπάλληλες κλιμακωτές και μάλιστα σε τρία διαφορετικά επίπεδα λίμνες του, που το καθιστούν μοναδικό στο είδος του στον κόσμο. Όταν η ροή του νερού είναι αυξημένη, δημιουργούνται φυσικοί μικροί καταρράκτες σε διάφορα σημεία του σπηλαίου φανερώνοντας πανέμορφες εικόνες. Το καλοκαίρι με την υποχώρηση των νερών, αναδεικνύονται φυσικές πέτρινες λεκάνες με δαντελωτούς σχηματισμούς και φυσικά φράγματα με το ύψος τους να ξεπερνά τα τέσσερα μέτρα. Η είσοδος των επισκεπτών γίνεται από τεχνητή σήραγγα που τους οδηγεί στο δεύτερο όροφο στο «Θάλαμο των Νυχτερίδων» και στη συνέχεια στους άλλους θαλάμους. Η διάβαση των λιμνών γίνεται από υπερυψωμένες τεχνητές γεφυρούλες. Στον κάτω όροφο του σπηλαίου βρέθηκαν απολιθωμένα οστά ανθρώπου και διαφόρων ζώων, ανάμεσά τους και ιπποπόταμου. Το τμήμα αυτό προορίζεται για διεθνούς προβολής βιοσπηλαιολογικό εργαστήριο.\n8 ΣΠΗΛΑΙΟ ΑΓΓΙΤΗ Πηγών Αγγίτη ή Μααρά Το σπήλαιο βρίσκεται στο νομό Δράμας στο δήμο Προσοτσάνης, κοντά στο χωριό Κοκκινόγεια, σε τοποθεσία κατάφυτη από πλατάνια. Είναι ένα από τα ελάχιστα στην Ελλάδα που διασχίζεται από ποτάμι (Αγγίτη). Πρόκειται για το δεύτερο μεγαλύτερο σε μήκος σπήλαιο της χώρας, μετά το σπήλαιο Δυρού, με μήκος 13 χλμ. και υψομετρική διαφορά 400 μέτρα. Έχει εξερευνηθεί σε βάθος 8,5 χλμ. από ομάδα Γάλλων σπηλαιολόγων. Από αυτά, περίπου 2,5 χλμ. είναι προσπελάσιμα, ενώ επισκέψιμα είναι τα πρώτα 500 μέτρα. Μέσα στο σπήλαιο με σταθερή θερμοκρασία 17ο C, στο διάκοσμό του κυριαρχούν οι λευκοί και ερυθρόμορφοι σταλακτίτες διαφόρων μορφών. Το σπήλαιο λέγεται και Μααρά, ονομασία η ετυμολογία της οποίας είναι είτε από τα αραβικά και σημαίνει μικρό σπήλαιο είτε από τα εβραϊκά που σημαίνει νερό από το βουνό. Στην περιοχή, η αρχαιολογική σκαπάνη έφερε στο φως σημαντικά ευρήματα παλαιολιθικά και παλαιοντολογικά, καθώς και ένα χαυλιόδοντα από μαμούθ, που φυλάσσονται στο Αρχαιολογικό Μουσείο της Δράμας. Στην έξοδο του ποταμού (είσοδος του σπηλαίου) υπάρχει υδροτροχός που λειτουργούσε από την τουρκοκρατία, για την ύδρευση των γύρω οικισμών. Το σύστημα τροχών κάλυψε τις ανάγκες υδροδότησης της περιοχής μέχρι και τα μέσα του 20ου αιώνα. Στο σπήλαιο έχουν βρεθεί μοναδικά είδη ψαριών, όπως η μπριάνα και το τυλινάρι και ένα μοναδικό είδος ημιδιάφανης πετροκαραβίδας\n9 ΣΠΗΛΑΙΟ ΠΙΤΣΩΝ Σπήλαιο Πιτσών Βρίσκεται κοντά στο Ξυλόκαστρο του νομού Κορινθίας κι ανακαλύφθηκε το 1934 τυχαία από βοσκούς της περιοχής. Η θερμοκρασία του σπηλαίου και οι κλιματικές του συνθήκες ευνόησαν τη διατήρηση αντικειμένων από ύφασμα και ξύλο. Η ποσότητα ειδωλίων πού βρέθηκαν μέσα σ’ αυτό οδήγησε την Αρχαιολογική Υπηρεσία σε ανασκαφική έρευνα, κατά την οποία βρέθηκαν πάρα πολλά αφιερώματα. Ανάμεσά τους συγκαταλέγονται πολλά γυναικεία πήλινα ειδώλια, πού χρονολογούνται από τον 7ο έως το 2ο π.χ. αιώνα. Ένα κεφάλι ειδωλίου είναι στολισμένο με στεφάνι από παπαρούνες και ένα άλλο ειδώλιο παριστάνει γυναίκα έγκυο. Το πιο σημαντικό εύρημα, στο οποίο το σπήλαιο χρωστάει τη φήμη του, είναι 4 γραπτοί ξύλινοι πίνακες, μοναδικά δείγματα ζωγραφικής. Ο ένας διασώθηκε ολόκληρος, ενώ οι άλλοι τρεις αποσπασματικά. Από τις επιγραφές των πινάκων και τα αφιερώματα είναι φανερό ότι στο σπήλαιο λατρεύονταν οι Νύμφες, θεότητες τού τοκετού και κουροτρόφοι. Ειδώλια σατύρων που βρέθηκαν στο σπήλαιο επιβεβαιώνουν τη λατρεία τού Διόνυσου. Για αιώνες, οι υποψήφιες μητέρες της περιοχής έπαιρναν το δυσπρόσιτο μονοπάτι προς το σπήλαιο, για να εξευμενίσουν τις θεότητες με θυσίες και προσφορές. Το σπήλαιο είχε εγκαταλειφθεί απ' το 1934, αλλά πρόσφατα έγινε χαρτογράφηση του σπηλαίου.\n10 ΣΠΗΛΑΙΟ ΑΛΙΣΤΡΑΤΗΣ Σπήλαιο Αλιστράτης Το σπήλαιο Αλιστράτης είναι ένα από τα ομορφότερα αλλά και μεγαλύτερα της χώρας. Βρίσκεται 6 χλμ. νοτιοδυτικά της ομώνυμης κωμόπολης και απέχει από τις Σέρρες 50 χλμ., από τη Δράμα 25 χλμ. και από την Καβάλα 55 χλμ. Είναι τουριστικά αξιοποιημένο και λειτουργεί όλες τις μέρες του χρόνου, αξίζει να σημειωθεί η πολύ όμορφη αισθητική του εξωτερικού χώρου και η άψογη διαχείριση από τους υπεύθυνους του σπηλαίου. Πιο συγκεκριμένα η θέση του σπηλαίου βρίσκεται στην περιοχή του Πετρωτού, η οποία θα μπορούσε να χαρακτηριστεί και ως γεωλογικός παράδεισος, αφού πολλά μεγάλα και μικρά σπήλαια υπάρχουν κάτω από την επιφάνειά του. Το σπήλαιο, εκτός από τον πλουσιότατο διάκοσμο που διαθέτει και εντυπωσιάζει, χαρακτηρίζεται και για το επίσης πλούσιο βιολογικό ενδιαφέρον που παρουσιάζει. Υπάρχουν 36 είδη μικροοργανισμών, όπως Δολιχόποδα, Μυριόποδα και ένα είδος πρωτόγνωρο που ζει μόνον εδώ, καθώς και 7 είδη νυχτερίδων και πολλοί μικροοργανισμοί. Ο τουριστικός διάδρομος είναι περίπου μέτρα, ενώ συνολικά φτάνει τα μέτρα. Το σπήλαιο είναι μια μοναδική εμπειρία για όποιον περάσει την πόρτα και βρεθεί σε αυτόν τον υπέροχο υπόγειο κόσμο της Αλιστράτης.\n11 ΣΠΗΛΑΙΟ ΟΡΦΕΑ Σπήλαιο του Ορφέα Από τη στιγμή που ανακαλύφτηκε τράβηξε αμέσως το ενδιαφέρον, όχι μόνο για το μέγεθος και την ομορφιά του, αλλά κυρίως για τα παλαιοντολογικά και αρχαιολογικά ευρήματα που έκρυβε για χιλιάδες χρόνια. Από το π.Χ., σύμφωνα με τους ειδικούς και τις χρονολογήσεις των ευρημάτων, το σπήλαιο χρησιμοποιείτο περιστασιακά από ανθρώπους και ζώα ως καταφύγιο και εποχική κατοικία. Σημαντικά ευρήματα, όπως τμήματα ανθρώπινων κρανίων, υπολείμματα φωτιάς, αντικείμενα καθημερινής χρήσης, καμένα κόκαλα ζώων αλλά και λίθινα και οστέινα εργαλεία μαρτυρούν το ρόλο του σπηλαίου στην εξελισσόμενη ιστορία του ανθρώπου στη Ελλάδα. Βρίσκεται στη θέση Πετρωτό, πολύ κοντά στο σπήλαιο της Αλιστράτης, με απόσταση ανάμεσά τους, περίπου 800 μέτρα. Είναι ένα επίπεδο σπήλαιο με 400 μέτρα μήκος, πλούσιο διάκοσμο και με τους χαρακτηριστικούς ογκώδεις σταλακτίτες του να εντυπωσιάζουν από την πρώτη κιόλας αίθουσα. Οι αρχαιολογικές έρευνες κρατούν σήμερα το σπήλαιο σφραγισμένο μέχρι να ολοκληρωθούν οι ανασκαφές.\nΚατέβασμα ppt "Τα σπήλαια της Ελλάδας. Δαδιώτη Αναστασία ΠΗΓΗ:http://history-Pages.blogspot.com Δαδιώτη Ιωάννα Γερακούδη Κατερίνα Κασιάρα Άννα-Μαρία."


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Aυλαία και για την εταιρεία ΑΛΟΥΜΥΛ;\nAυλαία και για την εταιρεία ΑΛΟΥΜΥΛ;\nH ΑΛΟΥΜΥΛ, έχει βρεθεί τα τελευταία χρόνια σε δεινή θέση λόγω της κατάρρευσης της οικοδομικής δραστηριότητας στην Ελλάδα αλλά και των Βαλκανίων. Τα ανοίγματα σε νέες αγορές αποτέλεσαν διέξοδο για τη βιομηχανία προφίλ αλουμινίου, που πόνταρε πολλά σε νέες αναπτυσσόμενες αγορές προκειμένου να αντισταθμίσει τους τζίρους που έχανε στην Ελλάδα. Έτσι δημιούργησε ένα δίκτυο θυγατρικών εταιρειών, σε δεκάδες χώρες από τη Ρουµανία, Βουλγαρία, Ουγγαρία, Ουκρανία, Σερβία, Μαυροβούνιο, μέχρι την Κύπρο, Αίγυπτο, Γερµανία, Αλβανία, Κόσσοβο, Μολδαβία, Βοσνία, Σκόπια, Γαλλία, ΗΑΕ, Ρωσία, Ελβετία, Τουρκία και Αµερική.\nΩστόσο, η επέκταση των δραστηριοτήτων δεν φαίνεται να έχει αποδώσει ακόμη. Η άλλοτε ισχυρή βιομηχανία παραγωγής προφίλ αλουμινίου συνεχίζει να βαρύνεται σήμερα από σημαντικές υποχρεώσεις που ξεπερνούν τα 237 εκατ. ευρώ (στο τέλος του 2015). Την ίδια περίοδο, ο καθαρός τραπεζικός δανεισμός του ομίλου που ελέγχεται από την οικογένεια Μυλωνά (Γεώργιος Μυλωνάς 48,37% και Ευαγγελία Μυλωνά 21,56%) ανήλθε σε 158 εκατ.ευρώ. Στο σύνολο του 2015 η ΑΛΟΥΜΥΛ πραγματοποίησε πωλήσεις 191,2 εκατ.ευρώ, EBITDA 8,6 εκατ. και προ φόρων ζημίες 7,8 εκατ. (από 11,2 εκατ το 2014).\nΟι αριθμοί δείχνουν επίσης επιδείνωση των δεικτών μόχλευσης. Ο δείκτης των συνολικών τραπεζικών υποχρεώσεων προς τα ίδια κεφάλαια παρουσιάζει αύξηση στο 2,85 από 2,53 το 2014 ενώ αύξηση παρουσιάζει ο δείκτης του καθαρού δανεισµού (σύνολο δανειακών υποχρεώσεων µείον τα διαθέσιµα) προς τα λειτουργικά (EBITDA) κέρδη, διαµορφούµενος στο 18,49.\nΤην ίδια στιγμή, προκαλεί έκπληξη, σύμφωνα με τις οικονομικές καταστάσεις του ομίλου και της εταιρείας, ότι η ΑΛΟΥΜΥΛ ΑΕ δεν έχει ελεγχθεί την τελευταία πενταετία από τις φορολογικές αρχές. Όπως αναφέρεται, η ΑΛΟΥΜΥΛ ΑΕ έχει ελεγχθεί από τις Φορολογικές Αρχές µέχρι την χρήση που έληξε στις 31 ∆εκεµβρίου 2009. Παράλληλα, σημαντικών αριθμός θυγατρικών της, σε Ελλάδα και εξωτερικό, δεν έχει ελεγχθεί ποτέ φορολογικά.\nΓια το λόγο αυτό, η εισηγμένη έχει προχωρήσει σε, συγκριτικά περιορισμένες, προβλέψεις. Όπως σημειώνεται στις οικονομικές καταστάσεις, «Ο όµιλος και εταιρεία έχουν προβεί στην διενέργεια σχετικής πρόβλεψης ύψους Ευρώ 397 χιλ. περίπου (31.12.2014: 338 χιλ ευρώ) και ευρώ 240 χιλ. περίπου (31.12.2014: 240 χιλ ευρώ) αντίστοιχα για πιθανές µελλοντικές φορολογικές υποχρεώσεις που θα προκύψουν σε µελλοντικό έλεγχο από τις φορολογικές αρχές για τις διαχειριστικές χρήσεις για τις οποίες η µητρική εταιρία και ορισµένες ενοποιούµενες εταιρίες παραµένουν ανέλεγκτες αν και την παρούσα χρονική στιγµή δεν ήταν δυνατόν να προσδιοριστεί µε ακρίβεια το ύψος των επιπλέον φόρων και προστίµων που πιθανόν να επιβληθούν καθώς αυτό εξαρτάται από τα ευρήµατα του φορολογικού ελέγχου».\nΕντύπωση προκαλεί επίσης το γεγονός ότι εν μέσω της εντεινόμενης κρίσης, η εταιρεία αποφάσισε πέρυσι να αυξήσει τις αμοιβές της προς τη διοίκηση και τα μέλη του δ.σ., που αποτελούνται κυρίως από μέλη της οικογένειας Μυλωνά. Ο όµιλος και η εταιρεία κατέβαλλε σε διευθυντικά στελέχη και µέλη της διοίκησης µικτές αποδοχές και αµοιβές ύψους 1,57 εκατ.ευρώ, όταν το αντίστοιχο κονδύλι το 2014 ήταν 1,4 εκατ.ευρώ.


Βασιλικοί Παίδες. Υπουργείο Πολιτισμού και Τουρισμού ΙΖ Εφορεία Προϊστορικών και Κλασικών Αρχαιοτήτων ΑΡΧΑΙΟΛΟΓΙΚΟΣ ΧΩΡΟΣ ΑΙΓΩΝ. - PDF\nDownload "Βασιλικοί Παίδες. Υπουργείο Πολιτισμού και Τουρισμού ΙΖ Εφορεία Προϊστορικών και Κλασικών Αρχαιοτήτων ΑΡΧΑΙΟΛΟΓΙΚΟΣ ΧΩΡΟΣ ΑΙΓΩΝ."\n1 Υπουργείο Πολιτισμού και Τουρισμού ΙΖ Εφορεία Προϊστορικών και Κλασικών Αρχαιοτήτων ΑΡΧΑΙΟΛΟΓΙΚΟΣ ΧΩΡΟΣ ΑΙΓΩΝ Βασιλικοί Παίδες για Εκπαιδευτικό Πρόγραμμα μαθη τές Δ -Στ Τάξης Δημοτικού Σχολείου και Γυμνασίου Βιβλίο για τον Μαθητή\n2 Υπεύθυνος Προγράμματος Ιωάννης Γραικός Αρχαιολόγος Κείμενα - Σχεδιασμός Προγράμματος Φωτεινή Βακρατσά Αρχαιολόγος- Μουσειολόγος Εικονογράφηση Τερψιχόρη Ξανθοπούλου Ζωγράφος Κατασκευές Γεώργιος Κωνσταντινόπουλος Αρχιτεχνίτης Καλλ. Eπιμέλεια - Eπεξεργασία Βασιλική Αλτιντζή Εκτύπωση Άγγελος Αθ. Αλτιντζής ISBΝ Κ αλώς ήρθατε στον Αρχαιολογικό Χώρο των Αιγών. Το πρόγραμμα που θα παρακολουθήσετε αφορά στους Βασιλικούς Παίδες, μια ξεχωριστή ομάδα νέων της Αρχαίας Μακεδονίας, που επιλέγονταν, μεταξύ πολλών, για να υπηρετούν και να συντροφεύουν τον βασιλιά. Προέρχονταν από πλούσιες οικογένειες της Μακεδονίας. Καθήκον τους ήταν να μένουν στο παλάτι, να συνοδεύουν τον διάδοχο του θρόνου στις καθημερινές του δραστηριότητες, όπως ήταν η εκπαίδευση και το κυνήγι, αλλά και να συμπορεύονται μαζί του στη μάχη. Τον προστάτευαν ακόμα και την ώρα που κοιμόταν. Όταν μεγάλωναν, εντάσσονταν πλέον στην ομάδα των εταίρων, των συντρόφων δηλαδή και συμπολεμιστών του βασιλιά. Οι δραστηριότητες στις οποίες θα πάρετε μέρος έχουν σχέση με συγκεκριμένες πτυχές της ζωής των βασιλικών παίδων, όπως: η εκπαίδευσή τους ο ελεύθερος χρόνος τους η πολεμική τους εξάρτυση ο τρόπος κατασκευής των ενδυμάτων τους η ενδυμασία τους Εφόσον έχει γίνει η ενημέρωσή σας από τον/την εκπαιδευτικό στο σχολείο και έχετε ήδη επισκεφτεί το Μουσείο των Βασιλικών Τάφων, έφτασε η ώρα να ασχοληθείτε με τις δραστηριότητες εκείνες που επιλέξατε. Σε περίπτωση που ο χρόνος δεν είναι αρκετός, μπορείτε να ολοκληρώσετε τις υπόλοιπες δραστηριότητες σε μια νέα επίσκεψή σας στο χώρο. 3\n3 1η «Αλήθεια, τι βλέπω;» Η σκηνή εκτυλίσσεται σε κλειστό χώρο ή έξω στη φύση; Τι σας κάνει να το πιστεύετε αυτό; Πόσους ανθρώπους βλέπετε στην εικόνα; Είναι νέοι ή ηλικιωμένοι; Τι φορούν; Αφού χωριστείτε σε ομάδες των 5-6 ατόμων προσπαθήστε να απαντήσετε στις παρακάτω ερωτήσεις, μελετώντας προσεκτικά τη ζωγραφική παράσταση από την πρόσοψη του τάφου του Φιλίππου Β, που βρίσκεται στον τοίχο της αίθουσας. Τι νομίζετε ότι δείχνει; 4 5\n4 2η «Τα όπλα των αρχαίων Μακεδόνων» Ξεχωρίζετε κάποια μορφή; Τι το ιδιαίτερο παρατηρείτε; Είναι κανείς στεφανωμένος; Είναι όλοι πεζοί; Στην αίθουσα υπάρχει η εικόνα ενός Μακεδόνα στρατιώτη. Φέρει τον πολεμικό εξοπλισμό του και είναι έτοιμος να φύγει για τη μάχη. Χωριστείτε σε ομάδες των 5-6 ατόμων. Σας δίνονται καρτέλες που αναγράφουν τις ονομασίες των όπλων που θα χρησιμοποιήσει ο στρατιώτης μας. Μπορείτε να τα δείτε και στην αναπαράσταση. Σας δίνεται επίσης και μια ομάδα καρτελών που περιέχουν την περιγραφή του κάθε όπλου. Προσπαθήστε να ταυτίσετε τις ονομασίες των όπλων με τη σωστή περιγραφή. Προσοχή! Δύο καρτέλες με περιγραφή όπλων είναι περιττές. Στο τέλος διασταυρώστε τις απαντήσεις σας για να βεβαιωθείτε ότι η ταύτιση είναι σωστή. Εκτός από ανθρώπους τι άλλο βλέπετε; Υπάρχουν καθόλου άγρια θηρία; Μπορείτε να τα αναγνωρίσετε; Μόλις η ομάδα σας ολοκληρώσει την έρευνά της, συζητήστε τις εντυπώσεις σας με τις υπόλοιπες ομάδες για να διαπιστώσετε αν τελικά συμφωνείτε. 6 7\n5 3η «Μαθαίνω να υφαίνω» Τραβάτε τον κανόνα προς τα εμπρός, ώστε να τοποθετηθεί στις προεξοχές που υπάρχουν. Μ αυτό τον τρόπο, η πίσω σειρά υφαδιού έρχεται μπροστά. Σε μια γωνία της αίθουσας στέκεται ένα αντίγραφο αρχαίου αργαλειού. Δοκιμάστε να υφάνετε με τον τρόπο που έκαναν και οι αρχαίοι πρόγονοί μας. Περνάτε τη σαΐτα ανάμεσα στις δύο σειρές, αυτή τη φορά προς την αντίθετη κατεύθυνση. Συνεχίστε με τον ίδιο τρόπο. Aντίον Ιστόποδες Σπάθη Σαΐτα Υφάδι Στήμονες Κανόνας Οδηγίες Περνάτε τη σαΐτα ανάμεσα στις δύο σειρές στημονιών έτσι ώστε από τη μια πλευρά να φτάσει στην άλλη. Αγνύθες Με τη βοήθεια της σπάθης χτυπάτε το υφάδι προς τα πάνω για να σταθεροποιηθεί. 8 9\n6 4 «Δημιουργώ 5 Δραστηριότητα η μια αρχαία ενδυμασία» Δραστηριότητα η «Συμπληρώνω το παζλ» Με τη συγκεκριμένη δραστηριότητα θα μπορέσετε να εξοικειωθείτε με τα ενδύματα των αρχαίων Μακεδόνων. Χωριστείτε σε τέσσερις ή πέντε ομάδες. Η κάθε ομάδα θα πάρει ένα δέμα που περιέχει: α. το ύφασμα για την κατασκευή του ενδύματος. β. μια καρτέλα με οδηγίες που πρέπει να ακολουθήσετε για να το κατασκευάσετε. γ. τα εξαρτήματα που θα το συνοδεύουν. δ. ένα φυλλάδιο με πληροφορίες για το αντίστοιχο ένδυμα που θα δημιουργήσετε. Επιλέξτε το πρόσωπο που θα φορέσει το ένδυμα. Θα σας βοηθήσει ο πίνακας που παρουσιάζει ανθρώπους της εποχής εκείνης. Άραγε ποιο από τα ρούχα της εικόνας επέλεξε η δική σας ομάδα; Ξανακοιτάξτε τώρα τη ζωγραφική παράσταση του κυνηγιού. Μήπως τα ρούχα που φορούν οι κυνηγοί σας θυμίζουν κάποια από αυτά που κατασκευάσατε μόνοι σας; Μόλις ολοκληρώσετε την προετοιμασία, παρουσιάστε το ένδυμα στις υπόλοιπες ομάδες. Μπορείτε να αναφέρετε τα χαρακτηριστικά του, αν διαβάσετε το φυλλάδιο με τις πληροφορίες. Χωριστείτε σε τέσσερις ή πέντε ομάδες. Επιλέξτε έναν από τους φακέλους που υπάρχουν στο τραπέζι. Ο κάθε φάκελος περιέχει κομμάτια που πρέπει να συναρμολογήσετε για να δημιουργήσετε ένα παζλ. Εργαστείτε ομαδικά. Η εικόνα που θα δημιουργήσετε έχει σχέση με τις δραστηριότητες των Βασιλικών Παίδων. Μόλις ολοκληρώσετε το παζλ συζητείστε για το θέμα που απεικονίζεται και προσπαθήστε να απαντήσετε στις ερωτήσεις που ακολουθούν\n7 6η «Κατασκευάζω τη δική μου καυσία» Ακολουθείστε τις οδηγίες του φυλλαδίου και κατασκευάστε τη δική σας καυσία, το καπέλο δηλαδή που φορούσαν οι Βασιλικοί Παίδες. Οι φωτογραφίες που συνοδεύουν το κάθε βήμα θα σας βοηθήσουν. Πάρτε μερικές εφημερίδες και τυλίξτε τις κάνοντας ένα ρολό. 1. Τι απεικονίζεται στην εικόνα που δημιουργήσατε; 2. Αν είναι άνθρωπος, είναι άνδρας, ή γυναίκα; Νέος ή γέρος; Τι φοράει; 3. Αν είναι ζώο, τι είναι; 4. Έχει σχέση το δικό σας παζλ με το αντίστοιχο των άλλων ομάδων; 5. Θα μπορούσατε να δημιουργήσετε μια ιστορία σχετική με το δικό σας παζλ; Πάρτε ένα κομμάτι χαρτί γκοφρέ, κόψτε το στη μέση και χρησιμοποιήστε αρχικά το μισό. Βάλτε στο εσωτερικό του το ρολό εφημερίδων και τυλίξτε το ξανά. Μόλις ολοκληρωθεί, συρράψτε το από μέσα προς τα έξω, αφού πρώτα το τυλίξετε γύρω από το κεφάλι σας και το κόψετε στο δικό σας μέγεθος. Δε μοιάζει με ένα στέμμα; 12 13\n8 7η «Φτιάχνω το δικό μου αναμνηστικό» Με τη βοήθεια μιας μήτρας που θα βρίσκεται σε κάθε τραπέζι, μπορείτε να δημιουργήσετε ένα αντίγραφο του Ήλιου της Βεργίνας, το οποίο θα πάρετε μαζί σας. Πάρτε το υπόλοιπο κομμάτι χαρτί γκοφρέ και κόψτε το σε σχήμα κυκλικό. Φροντίστε να αντιστοιχεί στη διάμετρο του κεφαλιού σας. Περάστε το μέσα από το στέμμα και ανασηκώστε το ώστε η άκρη του κυκλικού χαρτιού να μη φαίνεται έξω από το στέμμα και συρράψτε το. Κόψτε ένα μικρό κομμάτι χαρτονιού, και περάστε το μέσα από την καυσία που δημιουργήσατε για να διατηρείται το σχήμα της. Πάρτε ένα κομμάτι πηλού και πλάστε το ώστε να μαλακώσει. Δημιουργήστε μια λεπτή επιφάνεια, στο ίδιο μέγεθος με τη μήτρα που βρίσκεται στο τραπέζι σας. Πιέστε τον πηλό στη μήτρα αυτή για να αποτυπωθεί το σχέδιο. 14 Με ένα ξυλάκι κάντε μια τρυπούλα στο επάνω μέρος ώστε να μπορείτε να το κρεμάσετε. Αφήστε το για λίγο να στεγνώσει και απλώστε χρυσό χρώμα στην επιφάνειά του με τη βοήθεια των πινέλων που σας διανέμονται. Καλή διασκέδαση! 15\nΥπουργείο Πολιτισμού και Τουρισμού ΙΖ Εφορεία Προϊστορικών και Κλασικών Αρχαιοτήτων Μουσείο Βασιλικών Τάφων Αιγών.\nΥπουργείο Πολιτισμού και Τουρισμού ΙΖ Εφορεία Προϊστορικών και Κλασικών Αρχαιοτήτων Μουσείο Βασιλικών Τάφων Αιγών Βασιλικοί Παίδες Εκπαιδευτικό Πρόγραμμα για μαθητές Δ - Στ Δημοτικού Σχολείου και Γυμνασίου


ΑΦΙΕΡΩΜΑ - Έντεκα στάσεις στο μαγικό ταξίδι της ποπ | MiC - GREEK MUSIC MAGAZINE\nΈντεκα στάσεις στο μαγικό ταξίδι της ποπ\nΣτάση 1η: Αθήνα 1980\nΉμουν 8 χρονών όταν η μπάλα μου προσέκρουσε σε μια ψηλή κολώνα. Αμέσως σάστισα γιατί μπροστά μου ξεπρόβαλαν τρεις νέοι (άγνωστοι μέχρι πρότινος για μένα) τύποι που λέγονταν The Police. Διαβάζοντας την αφίσα κατάλαβα ότι έπαιζαν τρία στενά πιο πάνω από το σπίτι μου, στο γήπεδο του Sporting. Τι κρίμα, σκέφτηκα, είμαι πολύ μικρός για να με αφήσουν να πάω να τους δω. Αντ' αυτού άκουγα με τις ώρες τα τραγούδια τους στους πειρατικούς τότε (ευτυχώς) σταθμούς και τους ηχογραφούσα κι εγώ σε πειρατικές κασέτες. Το κομμάτι όμως των Police που με είχε ξετρελάνει και είχα κολλήσει ήταν το 'Walking On The Moon'. Το μαϊμουδοτραγουδούσα δίχως να ξέρω γρυ από αγγλικά, όμως έμοιαζε να είναι τόσο δικό μου το τραγούδι και τόσο δικιά μου εκείνη η στιγμή της ακρόασης.\nΣτάση 2η: Μουσικόραμα της ΕΡΤ 1983\nΟ Νίκος Γκούτης μας λέει ότι πρόκειται να δούμε το νέο κλιπ των νεορομαντικών (ισχυρίζεται) Fun Boy Three - 'Tunnel of Love' και πριν αρχίσει η μετάδοση δίνει το πράσινο φως στο ζευγάρι χορευτών που ήταν στο studio να χορέψει tango. Άξιζε η τελευταία ώρα κοπάνας απ' το σχολείο!\nΣτάση 3η: Είμαι στη 1η γυμνασίου\nκαι διαπιστώνω ότι μου τα 'χει κάνει τούμπανο μαθητής του λυκείου που μοιράζομαι το ίδιο θρανίο, γράφοντας μου συνέχεια ένα άγνωστο για μένα όνομα: The Smiths και ένα αλλόκοτο σύνθημα Meat Is Murder. Μια μέρα δεν αντέχω και του λέω: «Παλικάρι τι σημαίνουν όλα αυτά;». Αυτός αφού μου ρίχνει ένα χοντρό κράξιμο επειδή γράφω στο θρανίο του Duran Duran και Culture Club μου εξηγεί με τσαμπουκαλεμένο ύφος ότι οι Smiths είναι το συγκρότημα που άλλαξε τη ζωή του. Τον πείθω να μου γράψει μια κασέτα με αυτό το περίεργο group και η κεφαλή του κασετόφωνου κολλάει και μένει στο 'Barbarism Begins At Home'. Ίσως τώρα που το σκέφτομαι, αυτός να είναι και ο λόγος που ασχολήθηκα με το ηλεκτρικό μπάσο.\nΣτάση 4η: Rock in Athens 1985 και όχι 1987!\nΤώρα είμαι Θεσσαλονίκη και είμαι δεκατριών. Πάλι δεν με αφήνουν οι γονείς μου να πάω να δω όλα αυτά τα συγκροτήματα που έχει διαφημίσει ο Κώστας Σγόντζος στην εκπομπή του Μουσικό Καλειδοσκόπιο. Μου λένε ότι αν μέναμε Αθήνα ή αν ερχόντουσαν να παίξουν στη Θεσσαλονίκη θα με άφηναν να πάω. Κλασικά ψέματα γονέων! Χωρίς να έχω άλλη επιλογή κάθομαι και βλέπω σε μαγνητοσκόπηση από τη ΕΡΤ2 τους Cure και με μαγνητίζει το 'A Forest'. Όπως ο Neil Amstrong πάτησε πρώτος το πόδι του στη σελήνη, έτσι κι ο Robert Smith πάτησε πρώτος το πόδι του στο flanger.\nΣτάση 5η: Εγώ και η τσακαλοπαρέα μου\nβρισκόμαστε στο μοναδικό καφενείο της γειτονιάς που μας επιτρέπει να μπούμε και να παίξουμε την αγαπημένη μας δεκάρα στο γαλλικό μπιλιάρδο του. Όταν ξαφνικά παρατάμε το παιχνίδι και πιάνουμε τις στέκες σαν ηλεκτρικές κιθάρες και πιάνουμε τον ρυθμό ενός τραγουδιού που παίζει στο Ράδιο FM 101 κάποιος Νίκος Κομνηνός. Είναι οι Hollow Men και το τραγούδι 'Drawing Man'.\nΣτάση 6η: Λούκι Λουκ 1992\nΟ Κυριάκος χοροπηδάει σαν τον Dee-Dee Ramone γιατί του αρέσει αφάνταστα το 'Far Gone and Out' που παίζει ο DJ Antreas. Όμως ο Μοδιώτης (ιδιοκτήτης του μπαρ) έχει βάλει τα ηχεία χαμηλά με αποτέλεσμα να βρίσκουν τα κεφάλια μας καθώς χοροπηδάμε. Την άλλη μέρα το ηχείο, προς μεγάλη μας χαρά έχει τοποθετηθεί πολύ ψηλότερα κι έτσι μπορούμε να χοροπηδήσουμε με την άνεση μας. Πρόκειται για τους Jesus and Mary Chain.\nΣτάση 7η: Ο Βόγλης μου στέλνει απ' το Birmingham\nτο καινούριο σινγκλάκι των γλυκανάλατων για μένα μέχρι τότε, Heavenly. Είναι το 'Attagirl'. Το δέμα εκτός απ' το σινγκλάκι περιέχει και μία σοκολάτα (την οποία καταβροχθίζω στο λεπτό) καθώς επίσης και μία αφιέρωση, την οποία όμως διαβάζω αργότερα: «Ιάκωβε, το σινγκλάκι είναι για σένα για να αλλάξεις την γνώμη που έχεις για τους Heavenly. Πρόσεξε όμως, χοντρούλη, η σοκολάτα ΔΕΝ είναι για σένα, είναι για τον κοκαλιάρη φίλο σου τον Κυριάκο.» Τώρα που την έφαγα... πολύ αργά.\nΣτάση 8η: Bar Berlin. Ο DJ βαράει γκαραζιές\nκαι τη στιγμή εκείνη ακούγεται κάποιο βαρετό τραγούδι των Fuzztones. Ο DJ μας κλείνει το μάτι για τη αλλαγή που πρόκειται να επακολουθήσει στο μουσικό του ύφος. Πλέουμε σε πελάγη ευτυχίας γιατί το κομμάτι που ακολουθεί είναι το ονειρικό 'Palm Of My Hands' των Pale Fountains. Χορεύουμε ασταμάτητα στον υποβλητικό ήχο της τρομπέτας, όταν αντιλαμβανόμαστε ότι ένας δυσαρεστημένος γκαραζιέρης - γυφτοκάγκουρας - ψευτοτζάνκι ετοιμάζεται να εκσφενδονίσει το άδειο μπουκάλι της μπύρας που κρατάει στο χέρι, σημαδεύοντας το κεφάλι του άμοιρου DJ. Ο Δημήτρης ακούγοντας τις κραυγές μας («Δημήτρη, σκύψε!!!») αποφεύγει το μπουκάλι το οποίο προσκρούει στον τοίχο, ενώ τα θρύψαλα του χτυπούν την βελόνα, ο οποία δεν καταλαβαίνει από τέτοια και πάει ξανά στη αρχή του κομματιού. «Άλλη μια;» μας ρωτάει ο Δημήτρης. «Ναι!» απαντούμε και ξαναρχίζει το 'Palm OF My Hands'.\nΣτάση 9η: Berlin again, 1995.\nΩς DJ γουστάρω να προσκαλώ τα συγκροτήματα που βλέπω live στο Μύλο για να πιούμε μαζί μπύρες. Έχουν έρθει οι Beautiful South, οι Dodgy, οι Carpets. Όλοι είναι κολλημένοι με το 'End of the Century' των Blur. Μαζί τους και εγώ!\nΣτάση 10η: Είμαι στη Μυτιλήνη για δακοκτονία.\nΑπόλυτο soundtrack της μοναξιάς μου είναι το 'Dog On Wheels' των Belle & Sebastian κι ας θυμίζει μουσικά τους Love.\nΣτάση 11η: Ψάχνουμε ξανά ένα καινούριο ξεπέταγμα της ποπ\nακούγοντας Thrills και σουλατσάρουμε στην 'One Horse Town' με τη ελπίδα Long Live Pop!!!!!!!\nApoland - Ιούνιος 2021


PECORINO ROMANO Provence\nΚωδικός προϊόντος: 51.07.013\nΜε ιστορία 2000 ετών και αναφορές από τα ομηρικά έπη και αναγνωρισμένους Λατίνους συγγραφείς, το Πεκορίνο Ρομάνο συμπυκνώνει τον χαρακτήρα των τυριών του Ιταλικού Νότου όπου και γεννήθηκε. Αιχμηρές οξύτητες από το 100% πρόβειο γάλα και το πληθωρικό αλάτι (4γρ/ 100γρ τυρί) δημιουργούν ένα άκρως στιβαρό τυρί, ιδανικό για τρίψιμο που το καθιστά βασική πρώτη ύλη σε κλασικές πάστες όπως η amatriciana & η carbonara. Το romano της επιλογής μας προέρχεται από τον συνεταιρισμό της Σαρδηνίας allevatori και είναι ό,τι καλύτερο έχουμε δοκιμάσει σε romano. Θα ταιριάξει με λευκά λιπαρά και όξινα κρασιά όπως ένα Ασύρτικο.\n25,60 € / kg,\nΤΥΡΙ ΠΕΚΟΡΙΝΟ ΡΟΜΑΝΟ. ΠΡΟΕΛΕΥΣΗ ΙΤΑΛΙΑ. Συστατικά: Παστεριωμένο πρόβειο ΓΑΛΑ, αλάτι, πυτιά, επιδερμίδα με χρωστική Ε172 μη βρώσιμη. Διάθεση: PROVENCE. Θεοφάνους 12. ΑΜΠΕΛΟΚΗΠΟΙ. 11523. 2108981435. Συντήρηση από +4 έως +8C. Λίπος επί ξηρού: >52,7 % Ανάλωση κατά προτίμηση: Βλέπε Συσκευασία.\nΔιατροφική αξία ανά 100γρ: Θερμίδες 401 kcal/1683KJ, Λίπη: 33γρ εκ των οποίων κορεσμένα: 23,6γρ, Υδατάνθρακες: 0γρ εκ των οποίων σάκχαρα: 0γρ, Πρωτεϊνη: 26γρ, Αλάτι: 4,6γρ.\nΚλασικό τυρί για τρίψιμο και βασική πρώτη ύλη για amatriciana & η carbonara.\nΕκτιμώμενη Παραλαβή : Δευτέρα 7 Δεκεμβρίου 2020


Νέα Παραγγελία χόρτο σε απευθείας σύνδεση uk\nΑυτό είναι ένα παράδειγμα σελίδας. Διαφέρει από μια ανάρτηση σε ιστολόγιο επειδή θα παραμείνει σε ένα μέρος και θα εμφανίζεται στην πλοήγηση του ιστότοπού σας (στα περισσότερα θέματα). Οι περισσότεροι άνθρωποι ξεκινούν με μια σελίδα "Σχετικά" που τους συστήνει στους πιθανούς επισκέπτες του ιστότοπου. Μπορεί να λέει κάτι τέτοιο:\nΓεια σας! Είμαι αγγελιοφόρος με ποδήλατο την ημέρα, επίδοξος ηθοποιός τη νύχτα, και αυτή είναι η ιστοσελίδα μου. Ζω στο Λος Άντζελες, έχω έναν υπέροχο σκύλο που τον λένε Τζακ, και μου αρέσουν οι πίνια κολάντα. (Και να πέφτω στη βροχή.)\n...ή κάτι τέτοιο:\nΟι XYZ Doohickey Εταιρεία ιδρύθηκε το 1971, και έχει την παροχή ποιότητας που είχα κάνει για το κοινό από τότε. Βρίσκεται στο Gotham City, XYZ απασχολεί πάνω από 2,000 ανθρώπους και κάνει όλα τα είδη των τρομερά πράγματα για την κοινότητα Gotham.\nΩς νέος χρήστης WordPress, θα πρέπει να πάτε να το ταμπλό του αυτοκινήτου σας για να διαγράψετε αυτή τη σελίδα και να δημιουργήσετε νέες σελίδες για το περιεχόμενό σας. Έχετε τη διασκέδαση!